Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Повежите звучнике или слушалице и изаберите основни излазни звучни уређај.

# Користите друге звучнике или слушалице

Можете да користите спољне звучнике или слушалице са вашим рачунаром. Звучници се обично прикључују коришћењем кружног ТРС (шпиц, прстен, наглавак) прикључка или помоћу УСБ-а.

Ако ваш микрофон има кружни прикључак, само га прикључите у одговарајћу звучну утичницу на вашем рачунару. Већина рачунара има две утичнице: једна је за микрофоне а друга за звучнике. Та утичница је обично светло-зелене боје или се поред ње налази слика слушалица. Звучници или слушалице укључене у ТРС утичницу обично ће бити коришћени по основи. Ако не, погледајте упутства испод за избор основног улазног уређаја.

Неки рачунари подржавају вишеканални излаз за звук окружења. Они обично користе више ТРС утикача, који су често кодирани бојом. Ако нисте сигурни где шта иде, можете да испробате излаз звука у подешавањима.

Ако имате УСБ звучнике или слушалице, или аналогне слушалице прикључене на УСБ звучну картицу, прикључите их на неки УСБ прикључак. УСБ звучници делују као засебни звучни уређаји, и мораћете да одредите који звучници ће бити коришћени као основни.

# Изаберите основни улазни звучни уређај

Отворите преглед Активности и почните да куцате Звук.

Кликните на Звук да отворите панел.

У језичку Излаз, изаберите уређај који желите да користите.

Користите дугме Испробај звучнике да проверите да ли сви звучници раде и да ли су прикључени на одговарајућу прикључницу.