GNOME dokumentācijas projekts
gnome-doc-list@gnome.org
Problēmu novēršana atmiņas karšu lasītājiem

# Atmiņas karšu lasītāju problēmas

Daudziem datoriem ir SD, MMC, SM, MS, CF un citu atmiņas karšu lasītāji. Tiem vajadzētu būt automātiski noteiktiem un piemontētiem. Te ir daži problēmu novēršanas pasākumi, ja tā nav:

Pārliecinieties, ka karte ir ielikta pareizi. Daudzas kartes izskatās "kājām gaisā", kad ir pareizi ievietotas. Tāpat pārliecinieties, ka karte ir stingri iestiprināta slotā; dažām kartēm, it īpaši CF, nepieciešams nedaudz spēka pareizai ievietošanai. (Esiet uzmanīgi! Ja jūtat to atduramies pret ko cietu, nespiediet stiprāk.)

Atveriet Datnes, no Aktivitāšu pārskata. Vai ievietotā karte parādās sarakstā Ierīces kreisajā sānu joslā? Dažreiz karte parādās šajā sarakstā, bet nav piemontēta; noklikšķiniet uz tās vienreiz, lai uzmontētu. (ja sānu josla nav redzama, spiediet F9 vai spiediet Datnes augšēja joslā un izvēlietiesSanu josla.)

Ja jūsu karte neparādās sānu joslā, spiediet Ctrl L, tad ierakstiet computer:/// un spiediet Enter. Ja jūsu karšu lasītājs ir pareizi konfigurēts, tam vajadzētu parādīties kā dzinim, kad karte nav ievietota, un kā kartei, kad karte ir piemontēta.

Ja redzat karšu lasītāju, bet neredzat karti, problēma var būt pašā kartē. Pamēģiniet citu karti, vai pārbaudiet karti ar citu karšu lasītāju, ja iespējams.

Ja mapē Dators nav redzamas ne kartes, ne dziņi, varbūt jūsu karšu lasītājs nestrādā ar Linux, jo ir problēmas ar draiveriem. Ja jūsu karšu lasītājs ir iebūvēts (pašā datorā nevis ārpusē), tas ir vairāk iespējams. Labākais risinājums ir tieši pievienot ierīci (kameru, mobilo telefonu u.c.) USB portam. Ir pieejami arī ārējie USB karšu lasītāji, un Linux tos atbalsta daudz labāk.