Фил Бул
philbull@gmail.com
Неки налози на мрежи могу бити коришћени за приступ неколико услуга (као календар и е-пошта). Можете да одредите које од ових услуга могу да користе програми.

# Одредите којим услугама на мрежи може да приступи налог

Неке врсте достављача налога на мрежи вам допуштају да истим корисничким налогом имате приступ на неколико услуга. На пример, Гугл налози обезбеђују приступ календару, е-пошти, контактима и ћаскању. Можете пожелети да користите ваш налог за неке услуге, али не и за остале. На пример, можда ћете желети да користите Гугл налог за е-пошту али не и за ћаскање ако имате другачији налог на мрежи који користите за ћаскање.

Можете да искључите неке услуге које су достављене сваким налогом на мрежи:

Отворите преглед Активности и почните да куцате Налози на мрежи.

Кликните на налоге на мрежи да отворите панел.

Изаберите налог који желите да измените са списка на левој страни.

Списак услуга које су доступне са овим налогом биће приказане под Користи за. Погледајте да видите који програми приступају којим услугама.

Искључите све оне услуге које не желите да користите.

Када искључите услугу за налог, програми на вашем рачунару неће више бити у могућности да користе налог да се повежу на ту услугу.

Да укључите услугу коју сте искључили, вратите се на прозор Налога на мрежи и укључите је.