Shaun McCance
shaunm@gnome.org
Michael Hill
mdhillca@gmail.com
David King
amigadave@amigadave.com
Δείτε και επεξεργαστείτε αρχεία σε άλλον υπολογιστή μέσα από FTP, SSH, κοινόχρηστα Windows ή WebDAV.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Περιήγηση αρχείων σε έναν διακομιστή ή σε ένα κοινόχρηστο δίκτυο

Μπορείτε να συνδεθείτε σε έναν διακομιστή ή ένα κοινόχρηστο δίκτυο για να περιηγηθείτε και να προβάλετε τα αρχεία, σαν να ήταν στον δικό σας υπολογιστή. Αυτός είναι ένας βολικός τρόπος να κάνετε λήψη ή να αποστείλετε αρχεία στο διαδίκτυο, ή να μοιραστείτε αρχεία με άλλα άτομα στο τοπικό σας δίκτυο.

Για να περιηγηθείτε σε αρχεία μέσω του δικτύου, ανοίξτε την εφαρμογή Αρχεία από την επισκόπηση Δραστηριότητες, και κάντε κλικ στο Άλλες τοποθεσίες αριστερά της πλευρικής στήλης. Ο διαχειριστής αρχείων θα εντοπίσει όλους τους υπολογιστές στο τοπικό σας δίκτυο που είναι ικανοί να διαμοιράσουν αρχεία. Αν θέλετε να συνδεθείτε σε έναν διακομιστή στο διαδίκτυο, ή αν δεν βρίσκεται τον υπολογιστή που θέλεετε, μπορείτε να συνδεθείτε χειροκίνητα σε κάποιον διακομιστή πληκτρολογώντας τη διεύθυνση του στο διαδίκτυο.

# Σύνδεση σε έναν διακομιστή αρχείων

Στον διαχειριστή αρχείων, στην πλευρική στήλη κάντε κλικ στο Άλλες τοποθεσίες.

Στο πεδίο Σύνδεση σε διακομιστή, εισάγετε τη διεύθυνση του διακομιστή, με τη μορφή διεύθυνσης. Λεπτομέρειες σχετικά με τους υποστηριζόμενους τύπους διευθύνσεων θα δείτε παρακάτω.

Εάν έχετε συνδεθεί με τον διακομιστή πριν, μπορείτε να κάνετε κλικ σε αυτόν στη λίστα Πρόσφατοι διακομιστές.

Κάντε κλικ στο Σύνδεση. Θα εμφανιστούν τα αρχεία του διακομιστή. Μπορείτε να περιηγηθείτε σε αυτά με τον ίδιο τρόπο που βλέπετε τα τοπικά αρχεία. Ο διακομιστής θα προστεθεί επίσης στην πλευρική στήλη ώστε να μπορείτε να τον χρησιμοποιήσετε άμεσα οποιαδήποτε στιγμή.

# Συγγραφή διευθύνσεων

Μία Διεύθυνση, ή ενιαίος εντοπιστής πόρου, είναι μια μορφή διεύθυνσης που αναφέρεται σε μια τοποθεσία ή αρχείο στο δίκτυο. Η διεύθυνση μορφοποιείται όπως αυτή:

scheme://servername.example.com/folder

Το σχήμα καθορίζει το πρωτόκολλο ή τύπο του διακομιστή. Το τμήμα example.com της διεύθυνσης λέγεται το όνομα τομέα. Αν ένα όνομα χρήστη απαιτείται, εισάγεται πριν το όνομα του διακομιστή:

scheme://username@servername.example.com/folder

Μερικά σχήματα απαιτούν να καθοριστεί ο αριθμός θύρας. Εισάγετε τον μετά το όνομα τομέα:

scheme://servername.example.com:port/folder

Παρακάτω υπάρχουν συγκεκριμένα παραδείγματα για τους ποικίλους τύπους διακομιστή που υποστηρίζονται.

# Τύποι διακομιστών

Μπορείτε να συνδεθείτε σε διαφορετικούς τύπους διακομιστών. Μερικοί διακομιστές είναι δημόσιοι και επιτρέπουν σε οποιονδήποτε να συνδεθεί. Άλλοι διακομιστές απαιτούν να συνδεθείτε με όνομα χρήστη και κωδικό πρόσβασης.

Μπορεί να μην έχετε δικαιώματα για εκτέλεση συγκεκριμένων ενεργειών σε αρχεία σε έναν διακομιστή. Για παράδειγμα, σε δημόσιους τόπους FTP, δεν θα μπορείτε προφανώς να διαγράψετε αρχεία.

Η διεύθυνση που εισάγετε εξαρτάται από το πρωτόκολλο που χρησιμοποιεί ο διακομιστής για εξαγωγή των κοινόχρηστων αρχείων του.

## SSH

Εάν έχετε έναν λογαριασμό ασφαλούς κελύφους σε έναν διακομιστή, μπορείτε να συνδεθείτε χρησιμοποιώντας αυτήν τη μέθοδο. Πολλοί κεντρικοί υπολογιστές ιστού παρέχουν λογαριασμούς SSH σε μέλη ώστε να μπορούν με ασφάλεια να αποστείλουν αρχεία. Διακομιστές SSH απαιτούν πάντα να συνδεθείτε.

Μία τυπική διεύθυνση SSH φαίνεται σαν αυτή:

ssh://username@servername.example.com/folder

Όταν χρησιμοποιείτε SSH, όλα τα δεδομένα που στείλατε (συμπεριλαμβανόμενου του κωδικού πρόσβασής σας) κρυπτογραφούνται έτσι ώστε άλλοι χρήστες στο δίκτυο σας να μην μπορούν να τα δουν.

## FTP (με σύνδεση)

FTP είναι ένας δημοφιλής τρόπος ανταλλαγής αρχείων στο διαδίκτυο. Επειδή τα δεδομένα δεν είναι κρυπτογραφημένα στο FTP, πολλοί διακομιστές τώρα παρέχουν πρόσβαση μέσα από SSH. Μερικοί διακομιστές, επιτρέπουν ακόμα ή απαιτούν τη χρήση FTP για τη λήψη ή αποστολή αρχείων. Οι τόποι FTP με συνδέσεις θα σας επιτρέπουν συνήθως να διαγράψετε και να αποστείλετε αρχεία.

Μία τυπική διεύθυνση FTP φαίνεται σαν αυτή:

ftp://username@ftp.example.com/path/

## Δημόσιο FTP

Τόποι που σας επιτρέπουν τη λήψη αρχείων θα παρέχουν μερικές φορές δημόσια ή ανώνυμη πρόσβαση FTP. Αυτοί οι διακομιστές δεν απαιτούν όνομα χρήστη και κωδικό πρόσβασης και δεν θα σας επιτρέπουν συνήθως να διαγράψετε ή να αποστείλετε αρχεία.

Μία τυπική διεύθυνση FTP φαίνεται σαν αυτή:

ftp://ftp.example.com/path/

Μερικοί ανώνυμοι τόποι FTP απαιτούν να συνδεθείτε με ένα δημόσιο όνομα χρήστη και κωδικό πρόσβασης, ή με ένα δημόσιο όνομα χρήστη χρησιμοποιώντας τη διεύθυνση ηλεκτρονικής αλληλογραφίας σας ως κωδικό πρόσβασης. Για αυτούς τους διακομιστές, χρησιμοποιήστε τη μέθοδο FTP (με σύνδεση) και χρησιμοποιήστε τα καθορισμένα διαπιστευτήρια από τον τόπο FTP.

## Κοινόχρηστο Windows

Οι υπολογιστές Windows χρησιμοποιούν ένα ιδιοταγές πρωτόκολλο για μερισμό αρχείων σε ένα τοπικό δίκτυο περιοχής. Οι υπολογιστές σε δίκτυο Windows είναι μερικές φορές ομαδοποιημένοι σε τομείς για οργάνωση και καλύτερο έλεγχο πρόσβασης. Εάν έχετε τις σωστές άδειες στον απομακρυσμένο υπολογιστή, μπορείτε να συνδεθείτε με ένα κοινόχρηστο Windows από τον διαχειριστής αρχείων.

Μία τυπική κοινόχρηστη διεύθυνση Windows φαίνεται σαν αυτή:

smb://servername/Share

## WebDAV και ασφαλές WebDAV

Με βάση το χρησιμοποιούμενο πρωτόκολλο HTTP στον ιστό, το WebDAV χρησιμοποιείται μερικές φορές για μερισμό αρχείων σε ένα τοπικό δίκτυο και αποθήκευση αρχείων στο διαδίκτυο. Εάν ο διακομιστής που συνδέεστε υποστηρίζει ασφαλείς συνδέσεις, θα πρέπει να διαλέξετε αυτήν την επιλογή. Το ασφαλές WebDAV χρησιμοποιεί ισχυρή κρυπτογράφηση SSL, έτσι ώστε οι άλλοι χρήστες να μην μπορούν να δουν τον κωδικό πρόσβασής σας.

Μια διεύθυνση WebDAV μοιάζει με:

dav://example.hostname.com/path

## Κοινόχρηστο NFS

Οι υπολογιστές UNIX παραδοσιακά χρησιμοποιούν το πρωτόκολλο NFS για να διαμοιράσουν αρχεία μέσω του τοπικού δικτύου. Με το NFS, η ασφάλεια βασίζεται στο UID του χρήστη που έχει πρόσβαση, έτσι δεν απαιτούνται διαπιστευτήρια πιστοποίησης κατά τη σύνδεση.

Μια διεύθυνση κοινόχρηστου NFS μοιάζει με:

nfs://servername/path