Гномов пројекат документације
gnome-doc-list@gnome.org
Шоба Тјаги
tyagishobha@gmail.com
Притисните Супер Таб.

# Пребацујте се између прозора

Можете видети све покренуте програме који имају графичко корисничко сучеље у пребацивачу прозора. Ово чини пребацивање између задатака поступак једног корака и обезбеђује пуну слику покренутих програма.

Из радног простора:

Притисните Супер Таб да прикажете пребацивач прозора.

Отпустите Супер да изаберете следећи (означени) прозор у пребацивачу.

Иначе, држећи још увек тастер Супер, притисните Таб да кружите по списку отворених прозора, или Шифт Таб да кружите уназад.

Можете да користите списак прозора на доњој траци да приступите свим вашим отвореним прозорима и да се брзо пребацујете између њих.

Прозори у пребацивачу прозора су груписани по програмима. Прегледи програма са више прозора бивају приказани на клик. Држите притиснутим Супер и притисните ` (или тастер изнад тастера Таб) да се крећете по списку.

У пребацивачу прозора, програми са других радних прозора су одвојени усправним раздвојницима.

Можете такође да се померате између иконица програма у пребацивачу прозора тастерима → или ←, или да изаберете један тако што ћете кликнути мишем на њега.

Прегледи програма са једним прозором могу бити приказани тастером ↓.

Из прегледа активности, притисните на прозор да се пребаците на њега и да напустите преглед. Ако имате отворених више радних простора, можете да кликнете на сваки радни простор да видите отворене прозоре на сваком радном простору.