பணிமேசை உதவி வழிகாட்டியைப் பயன்படுத்துவதற்கான சில குறிப்புகள்.
GNOME ஆவணமாக்கத் திட்டப்பணி
gnome-doc-list@gnome.org
Shantha kumar,
shkumar@redhat.com 2013

# இந்த வழிகாட்டியைப் பற்றி

உங்கள் பணிமேசையின் அம்சங்களை அறிமுகப்படுத்திக் காட்டவும் கணினி தொடர்பான உங்கள் கேள்விகளுக்கு பதிலளிக்கவும் உங்கள் கணினியை இன்னும் சிறப்பாகப் பயன்படுத்த உதவும் குறிப்புகளை வழங்கவுமே இந்த வழிகாட்டி உருவாக்கப்பட்டுள்ளது. இந்த வழிகாட்டியை பயன்படுத்துவது கூடுமான வரை எளிதாக இருக்கும் வகையிலேயே இதனை உருவாக்க முயற்சித்துள்ளோம்:

இந்த வழிகாட்டியை அதிகாரங்களாகப் பிரிக்காமல், ஒவ்வொரு வேலை தொடர்பான சிறிய தலைப்புகளாக பிரித்துள்ளோம். அதாவது உங்கள் கேள்விகளுக்கு பதில் பெற நீங்கள் முழு கையேட்டையும் புரட்ட வேண்டியதில்லை.

தொடர்புடைய தலைப்புகள் ஒன்றாக இணைக்கப்பட்டுள்ளன. சில பக்கங்களில் "இவற்றையும் பார்க்க" எனும் இணைப்புகள் இருக்கும், அவையும் உங்களை தொடர்புடைய தலைப்புகளுக்கு இட்டுச்செல்லும். இது நீங்கள் ஒரு குறிப்பிட்ட வேலையைச் செய்து முடிக்க உதவும் வகையில் தொடர்புடைய தலைப்புகளைக் கண்டறியும் செயலை எளிதாக்கும்.

இதில் தேடும் வசதியும் உள்ளது. உதவி உலாவியின் மேலே தேடல் பட்டி உள்ளது, அதில் நீங்கள் தட்டச்சு செய்யும் போதே தொடர்புடைய தலைப்புகளின் முடிவுகள் காண்பிக்கப்படத் தொடங்கும்.

இந்த வழிகாட்டியை தொடர்ந்து மேம்படுத்தி வருகிறோம். உதவிகரமான விரிவான தகவலை உங்களுக்கு வழங்கவே நாங்கள் முயற்சிக்கிறோம் என்றாலும், உங்கள் எல்லாக் கேள்விகளுக்கும் இங்கு பதில் கிடைத்து விடாது. ஆகவே இன்னும் உதவும் வகையில் கூடுதல் தகவல்களைச் சேர்த்துக்கொண்டே இருப்போம்.

இந்த பணிமேசை உதவியை வாசிக்க நேரம் செலவழித்ததற்கு நன்றி. இதை மீண்டும் பயன்படுத்தும் அவசியம் இருக்காது என நம்புகிறோம்.

-- GNOME ஆவணமாக்கக் குழு