Gnomov projekat dokumentacije
gnome-doc-list@gnome.org
Šon Mek Kens
shaunm@gnome.org
Majkl Hil
mdhillca@gmail.com
Ekaterina Gerasimova
kittykat3756@gmail.com
Dodajte nove korisnike tako da neko drugi može da se prijavi na računar.

# Dodajte nalog novog korisnika

Možete da dodate više korisničkih naloga na vaš računar. Dodelite jedan nalog svakoj osobi u vašem domaćinstvu ili preduzeću. Svaki korisnik ima svoju ličnu fasciklu, dokumenta, i podešavanja.

Potrebna su vam administratorska prava za dodavanje korisničkih naloga.

Otvorite pregled Aktivnosti i počnite da kucate Korisnici.

Kliknite na Korisnici da otvorite panel.

Pritisnite Otključaj u gornjem desnom uglu i unesite vašu lozinku.

Pritisnite dugme +, ispod spiska naloga na levoj strani, da dodate nalog novog korisnika.

Ako želite da novi korisnik ima administratorski pristup računaru, za vrstu naloga izaberite Administrator.

Administratori mogu da dodaju i da brišu korisnike, instaliraju softver i upravljačke programe i da izmene datum i vreme.

Unesite ime i prezime novog korisnika. Korisničko ime će biti popunjeno na osnovu imena i prezimena. Ako vam se ne sviđa predloženo, možete da ga izmenite.

Možete izabrati da podesite lozinku za novog korisnika, ili da ostavite da je on sam podesi prilikom prvog prijavljivanja.

Ako izaberete da sada podesite lozinku, možete da pritisnete ikonicu za stvorite lozinku da sami stvorite nasumičnu lozinku.

Kliknite Dodaj.

Ako želite da izmenite lozinku nakon stvranja naloga, izaberite nalog, otključajte panel i pritisnite na stanje tekuće lozinke.

U panelu Korisnici, možete da kliknete na sliku pored imena korisnika da podesite sliku za nalog. Ova slika će biti prikazana u prozoru prijavljivanja. Gnom obezbeđuje neke slike koje možete da koristite, ili možete da izaberete neku vašu ili da napravite sliku vašom veb kamericom.