Cristopher Thomas
crisnoh@gmail.com
Shaun McCance
shaunm@gnome.org
Jim Campbell
jcampbell@gnome.org
Michael Hill
mdhillca@gmail.com
David King
amigadave@amigadave.com
Izņemt datnes vai mapes, kas vairs nav vajadzīgas.

# Dzēst datnes un mapes

Ja datne vai mape jums vairs nav vajadzīga, to var dzēst. Kad dzēšat vienumu, tas tiek pārvietots uz mapi Miskaste, kur tas glabāsies, līdz jūs iztīrīsiet miskasti. Vienumus no miskastes var atjaunot tajā vietā, no kuras tie ir izdzēsti, ja tie izrādās vajadzīgi vai ir izdzēsti nejauši.

# Lai aizsūtītu datni uz miskasti:

Izvēlieties vienumu, kuru vēlaties izdzēst, uz tā vienreiz uzklikšķinot.

Nospiediet Delete uz tastatūras. Vai arī ievelciet vienumu Miskastē sānu joslā.

Datne tiks pārvietota uz miskasti un jums tiks sniegta iespēja Atsaukt dzēšanu. Poga Atsaukt būs redzama dažas sekundes. Ja izvēlēsities Atsaukt, datne tiks atjaunota tās sākotnējā atrašanās vietā.

Lai dzēstu datnes neatgriezeniski un atbrīvotu brīvu vietu jūsu datorā, jāiztukšo miskaste. Lai to izdarītu, veiciet labo peles klikšķi uz Miskastes sānu joslā un izvēlieties Iztukšot miskasti.

# Neatgriezeniski izdzēst datni

Jūs varat neatgriezeniski izdzēst datni tūlīt, nepārvietojot to uz miskasti.

## Lai neatgriezeniski izdzēstu datni:

Izvēlieties vienumu, kuru vēlaties izdzēst.

Piespiediet un turiet Shift taustiņu, tad nospiediet Delete taustiņu.

Tā kā šo darbību nevar atsaukt, jums tiks prasīts apstiprinājums, ka tiešām vēlaties izdzēst datni vai mapi.

Izdzēstās datnes noņemamās ierīcēs var būt neredzamas citās operētājsistēmās, piemēram, Windows vai Mac OS. Šīs datnes joprojām tur ir, un būs pieejami, kad ierīce tiks pievienota datoram.