நிற தனியமைப்பு என்பது எளிய ஒரு கோப்பாகும், அது ஒரு நிற வெளி அல்லது சாதன பதில்வினையை உணர்த்தும்.
ரிச்சர்ட் ஹியூகஸ்
richard@hughsie.com
Shantha kumar,
shkumar@redhat.com 2013

# நிற தனியமைப்பு என்பது என்ன?

நிற தனியமைப்பு என்பது படவீழ்த்தி போன்ற ஒரு சாதனம் அல்லது sRGB போன்ற ஒரு நிற வெளியின் பண்புகளை விளக்கும் தரவுகளின் தொகுப்பாகும்.

பெரும்பாலான நிற தனியமைப்புகள் ICC தனியமைப்பின் வடிவத்திலேயே இருக்கும், அது .ICC அல்லது .ICM என்ற கோப்பு நீட்சி கொண்ட ஒரு சிறு கோப்பாகும்.

நிற தனியமைப்புகளை படங்களில் உட்பொதிக்க முடியும், இதன் மூலம் தரவின் முழு வரம்பைக் குறிப்பிட முடிகிறது. இதனால் பயனர்கள் வெவ்வேறு சாதனங்களிலும் நிறங்களை ஒரே மாதிரியாகக் காண முடிகிறது.

நிறத்தைச் செயலாக்கம் செய்யும் எல்லா சாதனத்திற்கும் அதற்கென்று ஒரு ICC தனியமைப்பு உள்ளது. ஒரு சாதனத்தில் இது இருந்தால், அந்த சாதனம் இரு தரப்புக்கு இடையிலான நிறம் நிர்வகிக்கப்பட்ட பணி ஒழுக்கு கொண்டது எனக் கூறப்படுகிறது. இத்தகைய பணி ஒழுக்கு இருக்கும்பட்சத்தில் நிறங்கள் இழக்கப்படுவதோ அல்லது மாறுவதோ இல்லை என உறுதிப்படுத்திக் கொள்ளலாம்.