GNOME dokumentációs projekt
gnome-doc-list@gnome.org
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Új felhasználó hozzáadása, hogy mások is használhassák a számítógépet.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Új felhasználói fiók hozzáadása

Több felhasználói fiókot is létrehozhat a számítógépén. Készítsen mindenkinek saját felhasználói fiókot családjában vagy munkahelyén. Minden felhasználónak lesz saját mappája, dokumentumai és beállításai.

A felhasználói fiókok hozzáadásához rendszergazdai jogosultság szükséges.

Nyissa meg a Tevékenységek áttekintést, és kezdje el begépelni a Felhasználók szót.

Kattintson a Felhasználók ikonra a panel megnyitásához.

Nyomja meg a jobb felső sarokban lévő Feloldás gombot, és adja meg jelszavát.

Új felhasználó létrehozásához a felhasználók bal oldali listája alatt kattintson a + gombra.

Ha azt szeretné, hogy az új felhasználónak legyen rendszergazda hozzáférése, akkor válassza a Rendszergazda fióktípust a legördülő menüből.

A rendszergazdák mindent megtehetnek, például hozzáadhatnak vagy törölhetnek felhasználókat, telepíthetnek szoftvereket és illesztőprogramokat, és megváltoztathatják a dátumot és az időt.

Írja be az új felhasználó teljes nevét. A felhasználónév automatikusan kitöltésre kerül a teljes név alapján. Ha a javasolt felhasználónév nem tetszik, megváltoztathatja.

Beállíthatja az új felhasználó jelszavát, vagy lehetővé teheti neki az első bejelentkezésekor történő beállítást.

Ha a jelszó azonnali beállítását választja, akkor a jelszó előállítása ikonra kattintva automatikusan előállíthat egy véletlen jelszót.

Kattintson a Hozzáadás gombra.

Ha a jelszót a fiók létrehozása után szeretné megváltoztatni, akkor válassza ki a fiókot, kattintson a Feloldás gombra a jobb felső sarokban, és kattintson a jelenlegi jelszó állapotára.

A Felhasználók ablakban a fiók képének megváltoztatásához rákattinthat a képre a felhasználó neve mellett. Ez a kép fog megjelenni a bejelentkezési ablakban. A GNOME biztosít néhány alapértelmezett képet, illetve választhat a saját képei közül, vagy készíthet egyet a webkamerájával.