Гномов пројекат документације
gnome-doc-list@gnome.org
Наталија Руз Лејва
nruz@alumnos.inf.utfsm.cl
Мајкл Хил
mdhillca@gmail.com
Шоба Тјаги
tyagishobha@gmail.com
Екатерина Герасимова
kittykat3756@gmail.com
Измените резолуцију екрана и његово усмерење (ротацију).

# Измените резолуцију или окренутост екрана

Можете да измените колико ће велике (или са колико појединости) изгледати ствари на екрану мењајући резолуцију екрана. Можете да измените како ће ствари бити приказане (на пример, ако имате екран који можете да окренете) тако што ћете изменити ротацију.

Отворите преглед Активности и почните да куцате Екрани.

Кликните на Екрани да отворите панел.

Ако имате више екрана а нису клонирани, можете имати различита подешавања за сваки екран. Изаберите екран у области за преглед.

Изаберите резолуцију и окренутост.

Кликните Примени. Нова подешавања ће бити примењена у року од 20 секунди пре враћања на претходно стање. На тај начин, ако не можете да видите ништа са новим подешавањима, ваша стара подешавања ће бити враћена. Ако сте задовољни новим подешавањима, кликните Задржи подешавања.

# Резолуција

Резолуција представља број пиксела (тачака на екрану) који могу бити приказани у сваком правцу. Свака резолуција има однос размере, однос ширине наспрам висине. Широки екрани користе однос размере 16:9, док старији традиционални користе 4:3. Ако изаберете резолуцију која не одговара односу размере вашег екрана, при дну и на врху екрана ће бити приказане црне траке како би се избегло изобличавање.

Можете да изаберете резолуцију коју желите из падајућег списка Резолуција. Ако изаберете неку која не одговара вашем екрану исти може изгледати нејасно или тачкасто.

# Окренутост

На неким преносним рачунарима, можете физички да окренете екран у многим правцима. Могућност окретања екрана је врло корисна. Можете да окренете оно што видите на вашем екрану притиском на дугмад са стрелицама.