GNOME dokumentācijas projekts
gnome-doc-list@gnome.org
Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com
David King
amigadave@amigadave.com
Mainīt datnes vai mapes nosaukumu.

# Pārdēvēt datni vai mapi

Tāpat kā citus datņu pārvaldniekus, varat izmantot Datnes, lai mainītu datnes vai mapes nosaukumu.

# Lai pārdēvētu datni vai mapi:

Veiciet labo peles klikšķi uz datnes vai mapes un izvēlieties Pārdēvēt, vai arī izvēlieties datni un piespiedietF2.

Ierakstiet jauno nosaukumu un nospiediet Enter vai klikšķiniet Pārdēvēt.

Jūs varat arī pārdēvēt datni, izmantojot īpašību logu.

Pārdēvējot datni, tiek automātiski iezīmēta tikai nosaukuma pirmā daļa (līdz pēdējam .). Otrā daļa, ko sauc par paplašinājumu, apzīmē datnes veidu — piemēram, datne.pdf ir PDF dokuments — un parasti to nevajadzētu mainīt. Ja vēlaties nomainīt arī paplašinājumu, sākumā izvēlieties visu datnes nosaukumu.

Ja gadījās pārdēvēt nepareizo datni vai ierakstīt nepareizu nosaukumu, varat pārdēvēšanu atsaukt. Tūlīt pēc darbības, spiediet uz izvēlnes pogas rīkjoslā un izvēlieties Atsaukt pārdēvēšanu, vai spiediet Ctrl Z, lai atjaunotu iepriekšējo nosaukumu.

# Derīgas rakstzīmes datņu nosaukumiem

Datņu nosaukumos var izmantot jebkuras rakstzīmes, izņemot / (slīpsvītru). Tomēr dažas ierīces izmanto datņu sistēmas, kurām ir vairāk ierobežojumu. Tāpēc visdrošāk ir datņu nosaukumos izvairīties no šādām rakstzīmēm — |, \, ?, *, <, ", :, >, /.

Ja datnes nosaukums sākas ar . , datne būs slēpta, skatot mapi ar datņu pārvaldnieku.

# Biežākās problēmas

## Nosaukums jau tiek izmantots

Vienā mapē nevar būt divu datņu vai mapju ar vienādiem nosaukumiem. Ja mēģināsiet pārdēvēt datni uz nosaukumu, kas jau eksistē mapē, kurā tas atrodas, datņu pārvaldnieks to neatļaus.

Datņu un mapju nosaukumi ir reģistrjutīgi, tāpēc Datne.txt un DATNE.txt ir dažādi nosaukumi. Šādi nosaukt datnes vienā mapē ir iespējams, bet nav ieteicams.

## Datnes nosaukums ir par garu

Dažās datņu sistēmās datņu nosaukumi kopā ar ceļu (piemēram, /home/anna/Dokumenti/darbs/jaunie-projekti/… ) nedrīkst garumā pārsniegt 255 rakstzīmes. Tāpēc ieteicams pēc iespējas izvairīties no gariem datņu un mapju nosaukumiem.

## Iespēja pārdēvēt nav pieejama

Ja iespēja Pārdēvēt ir neaktīva, jums nav atļaujas pārdēvēt datni. Pārdēvējot šādas datnes, ieteicama piesardzība, jo dažu aizsargāto datņu pārdēvēšana varētu padarīt sistēmu nelietojamu. Skatiet , lai uzzinātu vairāk.