Ubuntu dokumentācijas viki veidotāji
Phil Bull
philbull@gmail.com
Dažu ierīču draiveri nestrādās pārāk labi ar dažiem bezvadu tīkla adapteriem, tādēļ iespējams, ka jums vajadzēs atrast labākus.

# Bezvadu tīkla problēmu risināšana

Pārliecinieties, ka strādājošajai ierīcei ir ieinstalēti draiveri.

Šajā solī jūs varat iegūt strādājošas ierīces draiverus savam bezvadu tīkla adapteram. Ierīces draiveri ir programma, kas pasaka datoram, kā likt ierīcei strādāt pareizi. Kaut arī dators ir atpazinis bezvadu tīkla adapteri, tam var nebūt draiveru, kas labi strādātu. Jums vajadzētu varēt atrast strādājošus draiverus savam bezvadu tīkla adapteram. Izmēģiniet dažas no opcijām:

Pārbaudiet, vai jūsu bezvadu tīkla adapters ir atbalstīto ierīču sarakstā.

Vairums Linux distribūciju uztur sarakstu ar to atbalstītajām bezvadu ierīcēm. Dažkārt šie saraksti piedāvā papildu informāciju par to, kā likt noteiktu adapteru draiveriem darboties pareizi. Dodieties uz savas distribūcijas sarakstu (piemēram, Ubuntu, Arch, Fedora vai openSUSE) un apskatiet, vai jūsu adaptera modelis un sērija tur ir. Iespējams, tur būs informācija par to, kā likt jūsu bezvadu draiveriem strādāt.

Meklējiet ierobežotos (bināros) draiverus.

Daudzi Linux distributīvi tikai nāk ar ierīču draiveriem, kuri ir brīvi un atvērtā pirmkoda. Tas ir tādēļ, ka tie nevar izplatīt draiverus, kas ir īpašnieka vai slēgtā pirmkoda. Ja strādājoši draiveri jūsu bezvadu tīkla kartei ir pieejami tikai nebrīvā vai "tikai binārajā" versijā, tie varētu netikt instalēti pēc noklusējuma. Ja šis ir tas gadījums, apmeklējiet bezvadu tīkla adaptera ražotāja mājas lapu, lai apskatītu, vai viņiem nav Linux draiveru.

Dažiem Linux distributīviem ir rīki, kas var lejupielādēt ierobežotos draiverus jūsu vietā. Ja jūsu distributīvam ir šāds rīks, izmantojiet to, lai redzētu, vai tas var jums atrast kādus bezvadu tīkla kartes draiverus.

Izmantojiet savam adapteram paredzētos Windows draiverus.

Parasti nevar izmantot draiverus, kas ir veidoti kādai operētājsistēmai (piemēram, Windows) citā operētājsistēmā (piemēram, Linux). Tas tāpēc, ka tām ir dažādi veidi, kā rīkoties ar aparatūru. Bet bezvadu adapteriem jūs varat uzinstalēt savietojamības slāni, ko sauc par NDISwrapper, kas jums ļauj izmantot dažus Windows bezvadu draiverus uz Linux. Tas noder, jo bezvadu adapteriem gandrīz vienmēr ir pieejami Windows draiveri, kur pretim Linux draiveri ne vienmēr ir pieejami. Jūs varat uzzināt vairāk par NDISwrapper lietošanu šeit. Ņemiet vērā, ka ne visus bezvadu draiverus var lietot ar NDISwrapper.

Ja neviens no šiem variantiem nestrādā, jums vajadzētu pamēģināt citu bezvadu tīkla adapteri, lai apskatītos, vai tas strādā. USB bezvadu tīkla adapteri parasti ir diezgan lēti, un tos var ievietot jebkurā datorā. Pirms pirkšanas jums vajadzētu pārbaudīt, vai šis adapters ir savietojams ar Linux.