Tiffany Antopolski
tiffany.antopolski@gmail.com
GNOME dokumentācijas projekts
gnome-doc-list@gnome.org
Michael Hill
mdhillca@gmail.com
Izmantojiet Déjà Dup (vai kādu citu dublēšanas lietotni), lai veidotu kopijas vērtīgām datnēm un iestatījumiem, šādi aizsargājoties pret zaudējumiem.

# Kā veidot rezerves kopijas

Vieglākais veids, kā veidot datņu un iestatījumu rezerves kopijas ir ļaut to darīt rezerves kopiju veidošanas lietotnei, kas pārvaldīs rezerves kopiju veidošanu jūsu vietā. Ir pieejamas dažādas dublēšanas lietotnes, piemēram, Déjà Dup.

Jūsu izvēlētās rezerves kopiju veidošanas lietotnes palīdzība paskaidros iestatījumus rezerves kopiju veidošanai, kā arī to, kā atjaunot datus.

Cita iespēja ir datņu kopēšana uz drošu vietu, piemēram, ārējo cieto disku, citu datoru tīklā vai USB ierīci. Jūsu personīgās datnes un iestatījumi parasti ir jūsu Mājas mapē, tādēļ varat kopēt tās no turienes.

Datu apjomu, kuriem varat veidot rezerves kopiju, ierobežo glabāšanas ierīces izmērs. Ja rezerves kopiju ierīcē ir pietiekami daudz vietas, vislabāk būtu veidot rezerves kopiju visai Mājas mapei, ar dažiem izņēmumiem:

Datnes, kurām jau ir rezerves kopijas citur, piemēram, CD, DVD vai citos noņemamos datu nesējos.

Datnes, kurus ir viegli izveidot vēlreiz. Piemēram, ja esat programmētājs, tad jums nevajag veidot rezerves kopijas datnēm, kuras iegūst kompilējot programmas. Tā vietā tikai pārliecinieties, ka ir izveidotas rezerves kopijas oriģinālajām pirmkoda datnēm.

Jebkuras datnes miskastes mapē. Tā ir atrodama šeit — ~/.local/share/Trash.