Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Πληκτρολογήστε χαρακτήρες που δεν βρέθηκαν στο πληκτρολόγιό σας, συμπεριλαμβανομένων ξένων αλφάβητων, μαθηματικών συμβόλων και διακοσμητικά.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Εισαγωγή ειδικών χαρακτήρων

Μπορείτε να εισάγετε και να δείτε χιλιάδες χαρακτήρες από τα περισσότερα συστήματα γραφής του κόσμου, ακόμα και από αυτά που δεν βρίσκονται στο πληκτρολόγιο σας. Αυτή η σελίδα εμφανίζει μερικούς διαφορετικούς τρόπους που μπορείτε να εισάγετε ειδικούς χαρακτήρες.

# Μέθοδοι για την εισαγωγή χαρακτήρων

# Πίνακας χαρακτήρων

Το GNOME έρχεται με μια εφαρμογή πίνακα χαρακτήρων που επιτρέπει την περιήγηση όλων των χαρακτήρων σε Unicode. Χρησιμοποιήστε τον πίνακα χαρακτήρων για να βρείτε τον χαρακτήρα που θέλετε και έπειτα αντιγράψτε και επικολλήστε τον όπου χρειάζεται.

Μπορείτε να βρείτε τον Πίνακας χαρακτήρων στην επισκόπηση Δραστηριότητες. Για περισσότερες πληροφορίες στον πίνακα χαρακτήρων, δείτε Εγχειρίδιο πίνακα χαρακτήρων.

# Χαρακτήρες

Μια άλλη χρήσιμη εφαρμογή του GNOME είναι οι Χαρακτήρες. Σας επιτρέπει να βρείτε και να χρησιμοποιήσετε ασυνήθιστους χαρακτήρες ψάχνοντας με λέξεις κλειδιά ή κοιτώντας τις κατηγορίες της εφαρμογής.

Μπορείτε να εκκινήσετε τους «Χαρακτήρες» από την επισκόπηση «Δραστηριότητες». Για περισσότερες πληροφορίες σχετικά με την εφαρμογή, δείτε το Εγχειρίδιο του Χαρακτήρες.

# Πλήκτρο σύνθεσης

Ένα πλήκτρο σύνθεσης είναι ένα ειδικό πλήκτρο που επιτρέπει να πατήσετε πολλαπλά πλήκτρα στη σειρά για να πάρετε έναν ειδικό χαρακτήρα. Για παράδειγμα, για να πληκτρολογήσετε ένα τονισμένο γράμμα é, μπορείτε να πατήσετε σύνθεση έπειτα ' έπειτα e.

Τα πληκτρολόγια δεν έχουν ειδικά πλήκτρα σύνθεσης. Στη θέση τους, μπορείτε να ορίσετε ένα από τα υπάρχοντα πλήκτρα στο πληκτρολόγιο σας ως πλήκτρο σύνθεσης.

## Ορισμός πλήκτρου σύνθεσης

Ανοίξτε την επισκόπηση Δραστηριότητες και αρχίστε να πληκτρολογείτε Πληκτρολόγιο.

Κάντε κλικ στο Πληκτρολόγιο για να ανοίξετε τον πίνακα.

Επιλέξτε την καρτέλα Συντομεύσεις και κάντε κλικ στο Πληκτρολόγηση.

Κάντε κλικ στο Σύνθετο πλήκτρο στο δεξιό πλαίσιο.

Κάντε κλικ στο Ανενεργό και επιλέξτε το πλήκτρο που θα θέλατε να συμπεριφέρεται ως σύνθετο πλήκτρο, από το αναπτυσσόμενο μενού. Μπορείτε να επιλέξετε οποιοδήποτε από τα πλήκτρα Ctrl, το δεξιό πλήκτρο Alt, το δεξιό Win ή το Λογότυπο αν υπάρχει, το πλήκτρο Μενού, ή το πλήκτρο Caps Lock. Οποιοδήποτε πλήκτρο επιλέξετε θα δουλεύει τότε μόνο ως σύνθετο πλήκτρο και δεν θα δουλεύει πια για τον αρχικό του σκοπό.

Μπορείτε να πληκτρολογήσετε πολλούς συνηθισμένους χαρακτήρες χρησιμοποιώντας το πλήκτρο σύνθεσης, για παράδειγμα:

Πατήστε σύνθεση, έπειτα ', έπειτα ένα γράμμα για να βάλετε μια οξεία πάνω από αυτό το γράμμα, όπως é.

Πατήστε σύνθεση, έπειτα `, έπειτα ένα γράμμα για να βάλετε μια βαρεία πάνω από αυτό το γράμμα, όπως è.

Πατήστε σύνθεση, έπειτα ", έπειτα ένα γράμμα για να βάλετε διαλυτικά πάνω από αυτό το γράμμα, όπως ë.

Πατήστε σύνθεση, έπειτα -, έπειτα ένα γράμμα για να βάλετε ένα μακρό πάνω από το γράμμα, όπως ē.

Για περισσότερες αλληλουχίες πλήκτρων σύνθεσης, δείτε τη σελίδα πλήκτρων σύνθεσης στη βικιπαίδεια.

# Σημεία κώδικα

Μπορείτε να εισάγετε οποιοδήποτε χαρακτήρα Unicode χρησιμοποιώντας μόνο το πληκτρολόγιό σας με το αριθμητικό σημείο κώδικα του χαρακτήρα. Κάθε χαρακτήρας ταυτοποιείται από ένα σημείο τεσσάρων χαρακτήρων κώδικα. Για να βρείτε το σημείο κώδικα για έναν χαρακτήρα, βρείτε τον χαρακτήρα στην εφαρμογή πίνακα χαρακτήρων και ψάξτε στη γραμμή κατάστασης ή στην καρτέλα Λεπτομέρειες χαρακτήρα. Το σημείο κωδικού είναι οι τέσσερις χαρακτήρες μετά το U+.

Για να εισάγετε έναν χαρακτήρα με το σημείο κώδικα του, κρατήστε πατημένο το Ctrl και Shift, πληκτρολογήστε U ακολουθούμενο από το σημείο κώδικα των τεσσάρων χαρακτήρων, έπειτα απελευθερώστε το Ctrl και το Shift. Εάν χρησιμοποιείτε συχνά χαρακτήρες που δεν μπορείτε εύκολα να προσπελάσετε με άλλες μεθόδους, μπορεί να βρείτε χρήσιμο να απομνημονεύσετε το σημείο κώδικα για αυτούς τους χαρακτήρες έτσι ώστε να μπορείτε να τους εισάγετε γρήγορα.

# Διατάξεις πληκτρολογίου

Μπορείτε να κάνετε το πληκτρολόγιό σας να συμπεριφέρεται ως το πληκτρολόγιο για μια άλλη γλώσσα, ανεξάρτητα από τα εμφανιζόμενα γράμματα των πλήκτρων. Μπορείτε ακόμα εύκολα να αλλάξετε μεταξύ διαφορετικών διατάξεων πληκτρολογίου χρησιμοποιώντας ένα εικονίδιο στην πάνω γραμμή. Για να μάθετε πώς, δείτε .

# Μέθοδοι εισαγωγής

Μια μέθοδος εισαγωγής επεκτείνει τις προηγούμενες μεθόδους επιτρέποντας την εισαγωγή χαρακτήρων όχι μόνο με το πληκτρολόγιο αλλά επίσης και με οποιαδήποτε συσκευή εισόδου. Για παράδειγμα, μπορείτε να εισάγετε χαρακτήρες με ένα ποντίκι χρησιμοποιώντας μια μέθοδο χειρονομιών, ή να εισάγετε ιαπωνικούς χαρακτήρες χρησιμοποιώντας ένα λατινικό πληκτρολόγιο.

Για να επιλέξτε μια μέθοδο εισαγωγής, κάντε δεξί κλικ σε ένα γραφικό συστατικό και στο μενού Μέθοδος εισαγωγής, επιλέξτε μια μέθοδο εισαγωγής που θέλετε να χρησιμοποιήσετε. Δεν υπάρχει προεπιλεγμένη μέθοδος εισαγωγής που παρέχεται, έτσι αναφερθείτε στην τεκμηρίωση των μεθόδων εισαγωγής για να δείτε πώς να τις χρησιμοποιήσετε.