Fil Bul
philbull@gmail.com
Izbornik univerzalnog pristupa jeste ikonica na gornjoj traci koja liči na čoveka.

# Pronađite izbornik univerzalnog pristupa

Izbornik univerzalnog pristupa je mesto gde možete da uključite neka podešavanja pristupačnosti. Ovaj izbornik možete da pronađete tako što ćete kliknuti na ikonicu koja liči na osobu okruženu krugom na gornjoj traci.

Izbornik univerzalnog pristupa može biti pronađen na gornjoj traci.

Ako ne vidite izbornik univerzalnog pristupa, možete da ga uključite sa panela podešavanja Univerzalnog pristupa:

Otvorite pregled Aktivnosti i počnite da kucate Univerzalni pristup.

Kliknite na Univerzalni pristup da otvorite panel.

Prebacite Uvek prikaži izbornik univerzalnog pristupa na UKLJ..

Da pristupite ovom izborniku koristeći tastaturu umesto miša, pritisnite Ktrl Alt Tab da prebacite prvi plan tastature na gornju traku. Pojaviće se bela linija ispod dugmeta Aktivnosti — ovo vam govori o tome koja stavka na gornjoj traci je izabrana. Koristite tastere strelica na tastaturi da pomerite belu liniju ispod ikonice izbornika univerzalnog pristupa a zatim pritisnite Unesi da ga otvorite. Možete da koristite tastere strelica na gore i na dole da izaberete stavke u izborniku. Pritisnite Unesi da uključite izabranu stavku.