Έργο Τεκμηρίωσης GNOME
gnome-doc-list@gnome.org
Ελέγξτε ότι δεν έχει σιγήσει, ότι τα καλώδια είναι συνδεμένα σωστά και ότι η κάρτα ήχου έχει ανιχνευθεί.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Δε μπορώ να ακούσω κανέναν ήχο στον υπολογιστή

Αν δεν ακούτε κανέναν ήχο στον υπολογιστή σας, για παράδειγμα όταν παίζετε μουσική, ακολουθήστε τις ακόλουθες συμβουλές.

# Βεβαιωθείτε ότι η ο ήχος δεν έχει σιγήσει

Ανοίξτε το μενού συστήματος και σιγουρευτείτε πως ο ήχος δεν είναι σε σίγαση ή χαμηλωμένος.

Μερικοί φορητοί υπολογιστές έχουν διακόπτες σίγασης ή πλήκτρα στα πληκτρολόγιά τους - δοκιμάστε να πατήσετε αυτό το πλήκτρο για να δείτε εάν ενεργοποιεί τον ήχο.

Πρέπει να ελέγξετε επίσης πως δεν έχετε χαμηλώσει την ένταση μιας εφαρμογής που αναπαραγάγει ήχο (για παράδειγμα ο αναπαραγωγέας μουσικής ή βίντεο). Η εφαρμογή θα έχει ένα κουμπί έντασης στο κύριο παράθυρο, οπότε είναι συνετό να το δοκιμάσετε.

Επίσης, μπορείτε να ελέγξετε την καρτέλα Εφαρμογές στην ενότητα Ήχος:

Ανοίξτε τις Ρυθμίσεις από την επισκόπηση Δραστηριότητες.

Πατήστε ήχος.

Μεταβείτε στην καρτέλα Εφαρμογές και ελέγξτε ότι η εφαρμογή σας δεν είναι σε σίγαση.

# Ελέγξετε ότι τα ηχεία είναι ανοικτά και συνδεμένα σωστά

Αν ο υπολογιστής σας έχει εξωτερικά ηχεία, βεβαιωθείτε ότι είναι ανοικτά και ότι η ένταση είναι ανοικτή. Βεβαιωθείτε ότι το καλώδιο του ηχείου είναι συνδεμένο με ασφάλεια στην "έξοδο" υποδοχής ήχου στον υπολογιστή σας. Αυτή η υποδοχή έχει συνήθως ανοικτό πράσινο χρώμα.

Ορισμένες κάρτες ήχου μπορούν να αλλαχθούν μεταξύ της υποδοχής που χρησιμοποιούν για έξοδος (στα ηχεία) και της υποδοχής για είσοδο (για παράδειγμα ένα μικρόφωνο). Η υπόδοχη εξόδου μπορεί να είναι διαφορετική όταν τρέχετε Linux, Windows ή Mac OS. Δοκιμάστε να συνδέσετε το καλώδιο του ηχείου σας σε μια διαφορετική υποδοχή ήχου του υπολογιστή σας.

Ένα τελευταίο πράγμα για να ελέγξετε είναι το καλώδιο ήχου να είναι συνδεμένο με ασφάλεια στο πίσω μέρος των ηχείων. Επίσης, μερικά ηχεία έχουν περισσότερες από μία εισόδους.

# Ελέγξτε ότι έχει επιλεγεί η σωστή συσκευή ήχου

Μερικοί υπολογιστές έχουν εγκατεστημένες πολλαπλές «συσκευές ήχου». Μερικές από αυτές μπορούν να εξάγουν ήχο και μερικές όχι, έτσι θα πρέπει να ελέγξετε ότι έχετε επιλέξει τη σωστή. Αυτό μπορεί να περιλαμβάνει μερικές δοκιμές για να επιλέξτε τη σωστή.

Ανοίξτε την επισκόπηση Δραστηριότητες και αρχίστε να πληκτρολογείτε Ήχος.

Κάντε κλικ στο Ήχος για να ανοίξετε τον πίνακα.

Στην καρτέλα Έξοδος, αλλάξτε τις ρυθμίσεις Προφίλ για την επιλεγμένη συσκευή και αναπαράξτε έναν ήχο για να δείτε αν λειτουργεί. Μπορεί να χρειαστεί να δοκιμάσετε κάθε προφίλ που υπάρχει στη λίστα.

Αν αυτό δεν δουλέψει, δοκιμάστε να κάνετε το ίδιο για κάθε άλλη συσκευή που είναι καταχωρισμένη.

# Ελέγξετε ότι η κάρτα ήχου ανιχνεύτηκε σωστά

Η κάρτα ήχου σας μπορεί να μην έχει αναγνωριστεί κατάλληλα πιθανώς επειδή οι οδηγοί λογισμικού της κάρτας ήχου δεν είναι εγκατεστημένοι. Μπορεί να χρειαστεί να τους κάνετε χειροκίνητα εγκατάσταση, το οποίο εξαρτάται από τον τύπο της κάρτας.

Εκτελέστε την εντολή lspci στο «Τερματικό» για να βρείτε ποια κάρτα ήχου έχετε:

Πηγαίνετε στην επισκόπηση Δραστηριότητες και ανοίξτε ένα τερματικό.

Εκτελέστε την εντολή lspci ως υπερχρήστης, ή πληκτρολογήστε sudo lspci και δώστε τον κωδικό πρόσβαση σας, ή πληκτρολογήστε su, δώστε τον κωδικό πρόσβασης του root (διαχειριστή) και έπειτα γράψτε την εντολή lspci.

Ελέγξτε αν εμφανίζονται ο ελεγκτής ήχου ή η συσκευή ήχου: σε αυτή την περίπτωση θα πρέπει να δείτε το νούμερο μοντέλου της κάρτας ήχου. Επίσης, η εντολή lspci -v δείχνει μια πιο λεπτομερή λίστα με πληροφορίες της συσκευής.

Ενδέχεται να μπορέσετε να βρείτε και να εγκαταστήσετε τους οδηγούς για την κάρτα σας. Είναι καλύτερα να ζητήσετε υποστήριξη σε ομάδες συζήτησης (ή και αλλού) για τη διανομή Linux για περισσότερες οδηγίες.

Αν δεν μπορείτε να βρίτε τους οδηγούς για την κάρτα ήχου σας, μπορεί να προτιμήσετε να αγοράσετε μια νέα κάρτα ήχου. Μπορείτε να πάρετε κάρτες ήχου που μπορούν να εγκατασταθούν εσωτερικά στον υπολογιστή σας και εξωτερικές κάρτες ήχου USB.