Tiffany Antopolski
tiffany.antopolski@gmail.com 2011
Shaun McCance
shaunm@gnome.org 2012
Michael Hill
mdhillca@gmail.com
David King
amigadave@amigadave.com 2015
Uzņemiet attēlu vai ierakstiet video, lai ierakstītu notikumus uz ekrāna.

# Ekrānattēli un ekrānieraksti

Jūs varat izveidot sava ekrāna attēlu (ekrānattēlu) vai ierakstīt video ar to, kas notiek uz ekrāna (ekrānierakstu). Tas noder, ja vēlaties kādam parādīt, kā kaut kas ir jāizdara uz datora. Ekrānattēli un ekrānieraksti ir parasti attēlu vai video datni, ko varat sūtīt e-pastā, rediģēt un dalīties ar tiem tīmeklī.

# Uzņemt ekrānattēlu

Atveriet lietotni Ekrānattēls no Aktivitāšu pārskata.

Ekrānattēls logā izvēlieties, vai vēlaties iegūt visa ekrāna, pašreizējā loga vai kādas ekrāna daļas attēlu. Iestatiet aizturi, ja jums būs vajadzīgs laiks, lai izvēlētos logu vai citādi sagatavotu darbvirsmu. Tad atzīmējiet vajadzīgos efektus.

Spiediet pogu Uzņemt ekrānattēlu.

Ja atzīmējāt Izvēlēties apgabalu, ko uzņemt, rādītājs iegūs krusta formu. Turot peles pogu, velciet pāri vajadzīgajam apgabalam.

Logā Saglabāt ekrānattēlu ievadiet datnes nosaukumu un izvēlieties mapi, tad spiediet Saglabāt.

Varat arī nodot ekrānattēlu attēlu apstrādes lietotnei, to iepriekš nesaglabājot. Spiediet Kopēt uz starpliktuvi, tad izvēlieties komandu Ielīmēt attiecīgajā lietotnē, vai arī ievelciet ekrānattēla sīktēlu lietotnes logā.

## Tastatūras saīsnes

Lai ātri uzņemtu darbvirsmas, loga vai ekrāna apgabala attēlu jebkurā brīdī, izmantojiet šīs globālās tastatūras saīsnes:

Prt Scrn, lai uzņemtu darbvirsmas attēlu.

Alt Prt Scrn, lai uzņemtu loga attēlu.

Shift Prt Scrn, lai uzņemtu jūsu izvēlētas ekrāna daļas attēlu.

Kad izmantota tastatūras saīsne, iegūtais attēls automātiski tiek saglabāts jūsu mapē Attēli, kas atrodas mājas mapē, ar nosaukumu, kas sākas ar vārdu Ekrānattēls un satur attēla uzņemšanas datumu un laiku.

Ja jums nav mapes Attēli, tā vietā attēli tiks saglabāti jūsu mājas mapē.

Jūs varat arī pieturēt Ctrl taustiņu ar jebkuru no minētajām saīsnēm, lai saglabāšanas vietā iekopētu attēlu starpliktuvē.

# Izveidot ekrānierakstu

Jūs varat ierakstīt uz savā ekrāna notiekošo, iegūstot video datni:

Nospiediet Ctrl Alt Shift R, lai uzsāktu ekrānierakstu.

Ierakstīšanas laikā ekrāna augšējā labajā stūrī parādās sarkans riņķis.

Beigās nospiediet Ctrl Alt Shift R vēlreiz, lai apturētu ierakstīšanu.

Video automātiski tiek saglabāts jūsu mapē Video, kas atrodas mājas mapē, ar nosaukumu, kas sākas ar vārdu Ekrānieraksts un satur ieraksta veikšanas datumu un laiku.

Ja jums nav mapes Video, tā vietā video tiks saglabāti jūsu mājas mapē.