Šon Mek Kens
shaunm@gnome.org
Majkl Hil
mdhillca@gmail.com
Ekaterina Gerasimova
kittykat3756@gmail.com
Otkucajte znake koji se ne nalaze na vašoj tastaturi, uključujući strane azbuke, matematičke simbole, i ukrasne znake.

# Unesite posebne znake

Možete da unesete i da pregledate na hiljade znakova iz većine svetskih sistema pisanja, čak i one koji se ne nalaze na vašoj tastaturi. Ova stranica navodi neke različite načine na koje možete da unesete posebne znake.

# Načini unošenja znakova

# Tablica znakova

Gnom sadrži program tablice znakova koji vam omogućava da razgledate sve znakove Unikoda. Koristite tablicu znakova da pronađete znak koji želite, i zatim ga umnožite i ubacite gde vam je potrebno.

Možete naći Tablicu znakova u pregledu Aktivnosti. Za više podataka o tablici znakova, pogledajte Uputstvo tablice znakova.

# Znakovi

Još jedan koristan program koji se isporučuje sa Gnomom je Znakovi. Omogućava vam da nađete i da umetnete neobične znakove tako što ćete razgledati kategorije znakova ili potražiti ključnim rečima.

Ovaj program možete da pokrenete iz pregleda aktivnosti. Za više podataka o ovom programu, pogledajte Uputstvo za znakove.

# Sastavni taster

Sastavni taster je poseban taster koji vam omogućava da pritisnete više tastera u nizu da biste dobili poseban znak. Na primer, da upišete e sa naglaskom (é), možete da pritisnete sastavni zatim ' zatim e.

Tastature nemaju posebne sastavne tastere. Umesto toga, možete da odredite jedan od postojećih tastera na vašoj tastaturi kao sastavni taster.

## Odredite sastavni taster

Otvorite pregled Aktivnosti i počnite da kucate Tastatura.

Kliknite na Tastatura da otvorite panel.

Izaberite jezičak Prečice i pritisnite Kucanje.

Kliknite na Sastavni taster sa desne strane.

Kliknite na Isključeno i izaberite taster koji će da se ponaša kao sastavni taster iz padajućeg izbornika. Možete da izaberete jedan od Ktrl tastera, desni taster Alt, desni taster prozora ili Super taster ako imate jedan, taster Izbornik ili Zaklj. slova. Bilo koji taster koji izaberete će tada raditi samo kao sastavni taster, i neće više raditi ono za šta je prvobitno predviđen.

Možete da otkucate mnogo opštih znakova koristeći sastavni taster, na primer:

Pritisnite sastavni zatim ' zatim neko slovo da postavite dugouzlazni naglasak iznad slova, kao što je é.

Pritisnite sastavni zatim ' zatim neko slovo da postavite kratkouzlazni naglasak iznad slova, kao što je è.

Pritisnite sastavni zatim " zatim neko slovo da postavite dve tačke iznad slova, kao što je ë.

Pritisnite sastavni zatim - zatim neko slovo da postavite crticu iznad slova, kao što je ē.

Za još nizova sastavnog tastera, pogledajte stranicu sastavnog tastera na Vikipediji.

# Kodni prikaz

Možete da unesete bilo koji znak Unikoda koristeći samo vašu tastaturu sa brojevnim kodnim prikazom znaka. Svaki znak je određen četvoroznačnim kodnim prikazom. Da pronađete kodni prikaz nekog znaka, pronađite znak u tablici znakova i pogledajte na traku stanja ili u jezičku Detalji o znaku. Kodni prikaz jesu četiri znaka nakon U+.

Da unesete znak njegovim kodnim prikazom, držite pritisnutim Ktrl i Šift, ukucajte U i za njim kodni prikaz u vidu četiri znaka, zatim otpustite Ktrl i Šift. Ako često koristite znake kojima možete da pristupite na druge načine, možete uvideti da je korisno da memorišete kodni prikaz tih znakova tako da ih možete uneti na brzinu.

# Rasporedi tastature

Možete da učinite da se vaša tastatura ponaša kao tastatura nekog drugog jezika, bez obzira koja su slova odštampana na tasterima. Možete čak i brzo da se prebacujete između različitih rasporeda tastature koristeći ikonicu na gornjoj traci. Da saznate kako, pogledajte .

# Načini unosa

Način unosa proširuje prethodne načine omogućavajući unos znakova ne samo tastaturom već bilo kojim uređajem unosa. Možete da unesete znakove mišem koristeći način pokreta, ili da unesete znakove japanskog pisma koristeći latinsku tastaturu.

Da izaberete način unosa, kliknite desnim tasterom miša preko elementa teksta, i u izborniku Način unosa, izaberite način unosa koji želite da koristite. Ne postoji obezbeđen osnovni način unosa, zato pogledajte dokumentaciju načina unosa da vidite kako da ih koristite.