Shaun McCance
shaunm@gnome.org
Phil Bull
philbull@gmail.com
Michael Hill
mdhillca@gmail.com
Ekaterina Gerasimova
kittykat3756@gmail.com
Για να έχετε καθυστέρηση μεταξύ πατήματος ενός πλήκτρου και εμφάνισης αυτού του γράμματος στην οθόνη.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Ενεργοποίηση αργών πλήκτρων

Ενεργοποιήστε τα Αργά πλήκτρα εάν θα θέλατε να υπάρχει μια καθυστέρηση μεταξύ πατήματος ενός πλήκτρου και εμφάνισης αυτού του γράμματος στην οθόνη. Αυτό σημαίνει ότι πρέπει να κρατάτε πατημένο για λίγο, κάθε επιθυμητό πλήκτρο που θέλετε να πληκτρολογήσετε πριν εμφανιστεί. Χρησιμοποιήστε τα αργά πλήκτρα εάν πατάτε τυχαία πολλά πλήκτρα τη φορά όταν πληκτρολογείτε, ή εάν δυσκολεύεστε να πατήσετε το σωστό πλήκτρο στο πληκτρολόγιο με τη μία.

Ανοίξτε την επισκόπηση Δραστηριότητες και αρχίστε να πληκτρολογείτε Γενική πρόσβαση.

Κάντε κλικ στο Γενική πρόσβαση για να ανοίξετε τον πίνακα.

Πατήστε Βοήθεια πληκτρολόγησης (AccessX) στην ενότητα Πληκτρολόγηση.

Αλλάξτε τα Αργά πλήκτρα σε ΝΑΙ.

# Ενεργοποιήστε και απενεργοποιήστε γρήγορα τα αργά πλήκτρα

Στο Ενεργοποίηση με το πληκτρολόγιο, επιλέξτε Ενεργοποίηση λειτουργιών προσιτότητας από το πληκτρολόγιο για ενεργοποίηση ή απενεργοποίηση των αργών πλήκτρων από το πληκτρολόγιο. Όταν επιλεχθεί αυτή η επιλογή, μπορείτε να πατήσετε και να κρατήσετε πατημένο το Shift για οκτώ δευτερόλεπτα για να ενεργοποιήσετε ή να απενεργοποιήσετε τα αργά πλήκτρα.

Μπορείτε επίσης να ενεργοποιήσετε ή να απενεργοποιήσετε τα αργά πλήκτρα κάνοντας κλικ στο εικονίδιο προσιτότητας στην πάνω γραμμή και να επιλέξετε αργά πλήκτρα. Το εικονίδιο πρόσβασης είναι ορατό όταν μία ή περισσότερες ρυθμίσεις έχουν ενεργοποιηθεί από τον πίνακα Γενική πρόσβαση.

Χρησιμοποιήστε τον ολισθητή αποδοχή καθυστέρησης για να ελέγξετε πόσο πρέπει να πατάτε ένα πλήκτρο για να καταχωριστεί.

Μπορείτε να κάνετε τον υπολογιστή σας να ηχεί όταν πατάτε ένα πλήκτρο, όταν το πάτημα ενός πλήκτρου γίνεται δεκτό, ή όταν το πάτημα πλήκτρου απορρίπτεται επειδή δεν κρατήσατε πατημένο το πλήκτρο αρκετά.