Controle quen pode ver e editar os seus ficheiros e cartafoles.
Tiffany Antopolski
tiffany@antopolski.com
Shaun McCance
shaunm@gnome.org
Michael Hill
mdhillca@gmail.com
Fran Dieguez
frandieguez@gnome.org 2011-2013.

# Estabelecer os permisos dun ficheiro

Pode usar os permisos do ficheiro para controlar quen pode ver e editar os ficheiros que posúe. Para ver e estabelecer os permisos dun ficheiro, prema co botón dereito e seleccione Propiedades, logo seleccione a lapela Permisos.

Para obter detalles sobre os tipos de permisos que pode estabelecer, consulte a e a embaixo.

# Ficheiros

Pode estabelecer os permisos para o propietario do ficheiro, o grupo do propietario e calquera outro usuario do sistema. Para os seus ficheiros, vostede é o propietario e pode darlle a vostede mesmo permisos de só lectura ou lectura e escritura. Estabeleza un ficheiro a só lectura se non quere que se cambie de forma accidental.

Cada usuario no seu computador pertence a un grupo. Nos computadores persoais, o máis común é que cada usurio teña o seu propio grupo, e os permisos do grupo non son usados con frecuencia. Pola contra en contornas corporativas, os grupos úsanse moi a miúdo nos departamentos ou en proxectos. Así como teñen un propietario, os ficheiros pertencen a un grupo. Pode estabelecer o grupo do ficheiro e os permisos para o grupo e controlar os permisos para todos os usuarios en dito grupo. Só pode estabelecer o grupo dun ficheiro a un grupo ao que pertenza.

Tamén pode estabelecer os permisos para outros usuarios distintos ao propietario e aqueles no grupo do ficheiro.

Se o ficheiro é un programa, como un script, pode estabelecer Permitir a execución do ficheiro como un programa para executalo. Incluso se esta opción está seleccionada, o xestor de ficheiros pode continuar abrindo o ficheiro nun aplicativo ou preguntarlle que facer. Vexa para obter máis información.

# Cartafoles

Pode estabelecer os permisos en cartafoles para o propietario, grupo e outros usuarios. Vexa os detalles dos permisos dos ficheiros abrira para obter máis información sobre os propietarios, grupos e outros usuarios.

Os permisos que pode estabelecer para un cartafol son distintos dos que pode estabelecer para un ficheiro.

## None

O usuario nin sequera será capaz de ver que ficheiros están no cartafol.

## Só mostrar ficheiros

O usuario será capaz de ver os ficheiros que hai dentro dun cartafol, pero non será capaz de abrir, crear ou eliminar ficheiros.

## Acceso a ficheiros

O usuario poderá abrir ficheiros nun cartafol (tendo en conta que ten permisos para facelo para un ficheiro en particular), pero non poderá crear novos ficheiros ou eliminar ficheiros.

## Crear e eliminar ficheiros

O usuario terá acceso completo ao cartafol, incluíndo a apertura, creación e eliminación de ficheiros.

Tamén pode estabelecer de forma rápida os permisos de ficheiro para todos os ficheiros nun cartafol premendo Cambiar os permisos para os ficheiros internos. Use as listas despregábeis para axustar os permisos dos ficheiros e cartafoles internos, e prema Cambiar. Os permisos aplicaranse aos ficheiros e cartafoles nos subcartafoles, en calquera profundidade.