Shaun McCance
shaunm@gnome.org
Michael Hill
mdhillca@gmail.com
David King
amigadave@amigadave.com
Skatiet un rediģējiet datnes citā datorā caur FTP, SSH, Windows koplietojumiem vai WebDAV.

# Pārlūkojiet datnes uz servera vai tīkla koplietojumā

Jūs varat savienoties ar serveri vai tīkla koplietojumu, lai pārlūkotu un skatītu datnes šajā serverī tieši tāpat, kā tas būtu jūsu datorā. Tas ir ērts veids, lai internetā lejupielādētu vai augšupielādētu datnes, vai dalītos ar tām starp cilvēkiem jūsu lokālajā tīkla.

Lai pārlūkotu datnes caur tīklu, atveriet Datnes lietotni no Aktivitātes pārskata. Tad spiediet Citas vietas sānjoslā. Datņu pārvaldnieks atradīs datorus jūsu lokālajā tīklā, kas izrāda spēju apkalpot datnes. Ja vēlaties savienoties ar internetā esošam serverim vai neredzat datoru, kuru meklējāt, jūs varat pašrocīgi savienoties ar serveri, ievadot tā interneta/tīkla adresi.

# Savienoties ar datņu serveri

Datņu pārvaldniekā spiediet Citas vietas sānu joslā.

Sadaļā Savienoties ar serveri, ievadiet servera adresi, URL formātā. Sīkāka informācija par atbalstītajiem URL ir pieejama sarakstā zemāk.

Ja jau esat savienojies ar šo serveri iepriekš, jūs varat spiest uz tā Neseno serveru sarakstā.

Spiediet Savienoties. Tiks parādītas serverī esošās datnes. Jūs varat pārlūkot datnes tāpat kā savā datorā. Serveris automātiski tiks pievienots sānjoslā un turpmāk jūs tam varēsiet ātri piekļūt.

# Rakstīšanas URL

URL jeb vienotais resursu vietrādis ir adreses forma, kas norāda uz vietu vai datni tīklā. Adrese tiek formatēta šādi:

shēma://servera_nosaukums.piemērs.lv/mape

shēma norāda protokolu jeb servera tipu. piemērs.lv adreses daļa tiek saukta par domēna nosaukumu. Ja ir jānorāda lietotājvārds, to ievieto pirms servera nosaukuma:

shēma://lietotājvārds@servera_nosaukums.piemērs.lv/mape

Dažām shēmām ir jānorāda porta numurs. Ievietojiet to aiz domēna nosaukuma:

shēma://servera_nosaukums.piemērs.lv:ports/mape

Zemāk it daži specifiski piemēri dažādiem serveru veidiem, kas ir atbalstīti.

# Serveru veidi

Jūs varat savienoties ar vairāku veidu serveriem. Daži serveri ir publiski un ļauj jebkuram ar to savienoties. Citi serveri pieprasa pieteikties ar lietotājvārdu un paroli.

Jums var nebūt atļaujas, lai serverī veiktu darbības ar datnēm. Piemēram, publiskajās FTP vietnēs droši vien nevarēsiet dzēst datnes.

Jūsu ievadītais URL ir atkarīgs no protokola, ko izmanto serveris, lai eksportētu tā datņu koplietojumus.

## SSH

Ja uz servera ir drošās čaulas konts, jūs varat pieslēgties, izmantojot šo metodi. Daudzi tīmekļa serveri nodrošina SSH kontus dalībniekiem, tāpēc tie var droši augšupielādēt datnes. SSH serveri vienmēr pieprasa ierakstīties.

Tipisks SSH URL izskatās šādi:

ssh://lietotājvārds@servera_nosaukums.piemērs.lv/mape

Kad lietojat SSH, visi dati, ko nosūtat (ieskaitot paroli), ir šifrēti, un citi tīkla lietotāji tos nevar uzzināt.

## FTP (ar pieteikšanos)

FTP ir populārs veids, kā internetā apmainītos ar datnēm. Tā kā dati FTP nav šifrēti, daudzi serveri tagad nodrošina pieeju caur SSH. Daži serveri atļauj vai pieprasa lietot FTP, lai augšupielādētu vai lejupielādētu datnes. FTP vietnes ar pieteikšanos parasti atļauj dzēst vai augšupielādēt datnes.

Tipisks FTP URL izskatās šādi:

ftp://lietotājvārds@ftp.piemērs.lv/ceļš

## Publiskais FTP

Vietnes, kas atļauj jums lejuplādēt datnes, dažreiz paredz publisku vai anonīmu FTP piekļuvi. Šie serveri nepieprasa lietotājvārdu un paroli, un parasti neļaus jums dzēst vai augšupielādēt datnes.

Tipisks anonīmais FTP URL izskatās šādi:

ftp://ftp.piemērs.lv/ceļš

Dažas anonīmas FTP vietnes pieprasa pieteikties ar publisku lietotājvārdu un paroli vai ar publisku lietotājvārdu un e-pasta adresi kā paroli. Šādiem serveriem izmanto FTP (ar pieteikšanos) metodi un izmanto FTP vietnes norādītos akreditācijas datus.

## Windows koplietojums

Windows datori izmanto īpašniek–protokolu, lai dalītos ar datnēm caur lokālo tīklu. Datori Windows tīklā dažreiz ir grupēti organizāciju domēnos, lai labāk kontrolētu piekļuvi. Ja jums ir pareizās atļaujas attālinātajā datorā, jūs varat savienoties ar Windows caur datņu pārvaldnieku.

Tipisks Windows koplietojuma URL izskatās šādi:

smb://servera_nosaukums/Koplietojums

## WebDAV un drošais WebDAV

Balstīts uz HTTP protokolu, ko izmanto tīmeklī, WebDAV dažreiz tiek lietots, lai lokālajos tīklos dalītos ar datnēm un glabātu datnes internetā. Ja serveris, ar ko savienojaties, ļauj veikt drošu savienojumu, jums vajadzētu izvēlēties šo iespēju. Drošais WebDAV lieto SSL šifrēšanu, lai citi lietotāji nevarētu uzzināt jūsu paroli.

WebDAV URL izskatās šādi:

dav://piemērs.datora_nosaukums.lv/ceļš

## NFS koplietojums

UNIX datori parasti izmanto Network File System protokolu, lai koplietotu datnes lokālajā tīklā. Ar NFS, drošība balstās uz UID lietotājam, kas mēģina piekļūt koplietojumam, tāpēc savienojoties nav nepieciešami autentificēšanās akreditācijas dati.

Tipisks NFS koplietojuma URL izskatās šādi:

nfs://servera_nosaukums/ceļš