Tips such as "Do not let the battery charge get too low".
Proxecto de documentación de GNOME
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Fran Dieguez
frandieguez@gnome.org 2011-2013.

# Sacar o máximo partido da batería do seu portátil

A medida que se usan as baterías dos portátiles empeora a súa capacidade de carga reducíndose gradualmente. Existen algunhas técnicas que pode usar para prolongar a súa vida útil, aínda que non agarde unha diferenza moi grande.

Non deixe que a batería se descargue de todo. Recargue sempre antes de que a batería estea moi baixa, aínda que a maioría das baterías teñen circuítos de control incluídos para previr que a batería se descargue moito. A recarga de baterías parcialmente descargadas é máis eficiente, aínda que a recarga de baterías que están bastante cargadas podería danar a batería.

O calor ten un efecto negativo na eficiencia da carga da batería. Non deixe que a batería se quente máis do debido.

As baterías envellecen aínda cando as garde nun caixón. Hai moi pouca vantaxe en mercar unha batería de substitución á vez que ten a batería orixinal - merque sempre substitutos cando os precise.

Este consello aplícase especificamente para as baterías de Ion litio (Li-Ion), o tipo máis usual. Aínda que outros tipos tamén se poden beneficiar deste tratamento diferente.