Gnomov projekat dokumentacije
gnome-doc-list@gnome.org
Majkl Hil
mdhillca@gmail.com
Šoba Tjagi
tyagishobha@gmail.com
Pokrenite programe iz pregleda Aktivnosti.

# Početni programi

Pomerite pokazivač miša u ugao Aktivnosti gore levo na ekranu da prikažete pregled Aktivnosti. To je mesto gde možete pronaći sve vaše programe. Pregled možete takođe da otvorite pritiskom na taster Super.

Možete da pokrenete programe iz izbornika Programi u levom gornjem uglu ekrana, ili možete da koristite pregled Aktivnosti pritiskom na taster Super.

Postoji nekoliko načina za otvaranje programa kada ste u pregledu Aktivnosti:

Počnite da upisujete naziv programa — pretraga počinje trenutno. (Ako do ovoga ne dođe, kliknite na polje za pretragu pri vrhu ekrana i počnite da upisujete.) Ako ne znate tačan naziv programa, pokušajte da upišete neki izraz koji se odnosi na njega. Kliknite na ikonicu programa da ga pokrenete.

Neki programi imaju ikonice u poletniku, uspravnoj traci sa ikonicama na levoj strani pregleda Aktivnosti. Kliknite na neku od njih da pokrenete odgovarajući program.

Ako imate programe koje koristite vrlo često, možete sami da ih dodate poletniku.

Pritisnite dugme mreže na dnu poletnika. Videćete često korišćene programe ako je uključen pregled Česti. Ako želite da pokrenete novi program, pritisnite dugme Svi na dnu da prikažete sve programe. Pritisnite program da ga pokrenete.

Možete da pokrenete program u posebnom radnom prostoru prevlačenjem njegove ikonice iz poletnika, i puštanjem u jedan od radnih prostora na desnoj strani ekrana. Program će se otvoriti u izabranom radnom prostoru.

Možete da pokrenete program u novom radnom prostoru prevlačenjem njegove ikonice na prazan radni prostor na dno prebacivača radnih prostora, ili na mali jaz između dva radna prostora.

# Brzo pokretanje naredbe

Program možete pokrenuti na još jedan od načina, tako što ćete pritisnuti tastere Alt F2, upisati njegov naziv naredbe, i na kraju pritisnuti taster Unesi.

Na primer, da pokrenete Ritam mašinu, pritisnite Alt F2 i upišite „rhythmbox“ (bez navodnika). Naziv programa je naredba za pokretanje programa.