Jim Campbell
jwcampbell@gmail.com
Phil Bull
philbull@gmail.com
Μπορεί να έχετε χαμηλό σήμα, ή το δίκτυο μπορεί να μην σας επιτρέπει να συνδεθείτε κατάλληλα.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Γιατί το ασύρματο δίκτυό μου εξακολουθεί να είναι αποσυνδεμένο;

Μπορεί να βρείτε ότι έχετε αποσυνδεθεί από ένα ασύρματο δίκτυο αν και θα θέλατε να παραμείνετε συνδεμένοι. Ο υπολογιστής σας θα προσπαθήσει κανονικά να επανασυνδεθεί στο δίκτυο μόλις αυτό συμβεί (το εικονίδιο διαδικτύου στην πάνω γραμμή θα εμφανίσει τρεις κουκκίδες αν προσπαθεί να επανασυνδεθεί), αλλά μπορεί να είναι ενοχλητικό, ιδιαίτερα εάν χρησιμοποιούσατε το διαδίκτυο τότε.

# Ασθενές ασύρματο σήμα

Μια συνηθισμένη αιτία αποσύνδεσης από ένα ασύρματο δίκτυο είναι ότι έχετε χαμηλό σήμα. Τα ασύρματα δίκτυα έχουν περιορισμένο εύρος, έτσι εάν είσαστε υπερβολικά μακριά από τον ασύρματο σταθμό βάσης, ενδέχεται να μην μπορείτε να πάρετε ένα αρκετά ισχυρό σήμα για να διατηρήσετε μια σύνδεση. Τοίχοι και άλλα αντικείμενα μεταξύ του σταθμού βάσης και εσάς μπορεί επίσης να εξασθενούν το σήμα.

Το εικονίδιο δικτύου στην πάνω γραμμή εμφανίζει πόσο ισχυρό είναι το ασύρματο σήμα. Εάν το σήμα φαίνεται χαμηλό, δοκιμάστε να μετακινηθείτε πιο κοντά στον ασύρματο σταθμό βάσης.

# Η σύνδεση δικτύου δεν έγινε σωστά

Μερικές φορές, όταν συνδέεστε σε ένα ασύρματο δίκτυο, μπορεί να φαίνεται ότι έχετε συνδεθεί με επιτυχία στην αρχή, αλλά έπειτα αποσυνδέεστε σύντομα. Αυτό κανονικά συμβαίνει επειδή ο υπολογιστής σας συνδέθηκε μόνο μερικώς με επιτυχία στο δίκτυο - πέτυχε να συνδεθεί, αλλά δεν μπόρεσε να ολοκληρώσει τη σύνδεση για κάποια αιτία και έτσι αποσυνδέθηκε.

Μια πιθανή αιτία για αυτό είναι ότι εισάγατε λάθος το ασύρματο συνθηματικό, ή ότι ο υπολογιστής σας δεν επιτρεπόταν στο δίκτυο (επειδή το δίκτυο απαιτεί ένα όνομα χρήστη για σύνδεση, για παράδειγμα).

# Αναξιόπιστοι ασύρματοι οδηγοί/υλικά

Μερικά υλικά ασύρματου δικτύου μπορούν να είναι λίγο αναξιόπιστα. Τα ασύρματα δίκτυα είναι περίπλοκα, έτσι οι ασύρματες κάρτες και σταθμοί βάσης ενίοτε δημιουργούν δευτερεύοντα προβλήματα και μπορεί να απορρίπτουν συνδέσεις. Αυτό είναι ενοχλητικό, αλλά συμβαίνει αρκετά συχνά με πολλές συσκευές. Εάν αποσυνδέεστε από ασύρματες συνδέσεις κάπου-κάπου, αυτό μπορεί να είναι απλά ο λόγος. Εάν συμβαίνει πολύ συχνά, ίσως να πρέπει να σκεφτείτε να πάρετε κάποιο διαφορετικό υλικό.

# Απασχολημένα ασύρματα δίκτυα

Τα ασύρματα δίκτυα σε πολυάσχολα σημεία (σε πανεπιστήμια και καφετέριες, για παράδειγμα) έχουν συχνά πολλούς υπολογιστές που προσπαθούν να συνδεθούν σε αυτά. Μερικές φορές αυτά τα δίκτυα απασχολούνται υπερβολικά και ενδέχεται να μην μπορούν να χειριστούν όλους τους υπολογιστές που προσπαθούν να συνδεθούν, έτσι κάποιοι από αυτούς αποσυνδέονται.