Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
A billentyűzeten nem szereplő karakterek, például idegen ábécék, matematikai szimbólumok és dingbatok beírása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Speciális karakterek bevitele

A világ legtöbb írásrendszeréből származó karakterek ezreit viheti be és jelenítheti meg, még ha azok nem is találhatók meg a billentyűzetén. Ez az oldal a speciális karakterek bevitelének különböző módszereit sorolja fel.

# Karakterbeviteli módszerek

# Karaktertábla

A GNOME karaktertábla alkalmazása segítségével böngészheti az Unicode összes karakterét. A kívánt karakter megkereséséhez használja a karaktertáblát, majd másolja és illessze be azt oda, ahol szüksége van rá.

A Karaktertábla alkalmazást megtalálja a Tevékenységek áttekintésben. A karaktertáblával kapcsolatos további információkért lásd a karaktertábla kézikönyvét.

# Karakterek

A GNOME másik hasznos alkalmazása a Karakterek. Lehetővé teszi szokatlan karakterek megkeresését és beszúrását a karakterkategóriák tallózásával vagy kulcsszavak keresésével.

A Karakterek alkalmazást megtalálja a Tevékenységek áttekintésben. A Karakterekkel kapcsolatos további információkért lásd a Karakterek kézikönyvét.

# Kombináló billentyű

A kombináló billentyű egy speciális billentyű, amely lehetővé teszi speciális karakterek beírását több billentyű egymás utáni lenyomásával. Például egy ékezetes é betű beírásához megnyomhatja a kombináló billentyűt, majd a ', végül az e billentyűket.

A billentyűzeteken nincs fizikai kombináló billentyű. Ehelyett megadhatja, hogy a billentyűzetén található billentyűk közül melyiket szeretné kombináló billentyűként használni.

## Kombináló billentyű definiálása

Nyissa meg a Tevékenységek áttekintést, és kezdje el begépelni a Billentyűzet szót.

Kattintson a Billentyűzet ikonra a panel megnyitásához.

Válassza a Gyorsbillentyűk fület, és kattintson a Gépelés kategóriára.

Kattintson a Kombináló billentyű elemre a jobb oldalon.

Kattintson a Letiltva elemre, és a legördülő menüből válassza ki a billentyűt, amelyet kombináló billentyűként szeretne használni. Választhatja például bármelyik Ctrl, a jobb Alt, a jobb Win vagy a Super billentyűt (ha van), a Menü vagy a Caps Lock billentyűt. A kiválasztott billentyű ezután csak kombináló billentyűként működik, és nem tudja az eredeti rendeltetésének megfelelően használni.

Számos általános karaktert beírhat a kombináló billentyű segítségével, például:

Nyomja meg a kombináló billentyűt, majd a ' billentyűt, és egy betűt az éles mellékjel elhelyezéséhez, úgy mint az é betűn.

Nyomja meg a kombináló billentyűt, majd a ` (visszafelé ékezet) billentyűt, és egy betűt a tompa mellékjel elhelyezéséhez, úgy mint az è betűn.

Nyomja meg a kombináló billentyűt, majd a " billentyűt, és egy betűt az umlaut mellékjel elhelyezéséhez, úgy mint az ë betűn.

Nyomja meg a kombináló billentyűt, majd nyomja meg a - billentyűt, és egy betűt a macron mellékjel elhelyezéséhez, úgy mint az ē betűn.

További kombináló billentyűkombinációkért lásd a kombináló billentyű lapot a Wikipédiában.

# Kódpontok

Bármely Unicode karaktert beírhatja a karakter numerikus kódpontjának begépelésével. Minden karaktert egy négykarakteres kódpont azonosít. Egy karakter kódpontját megtalálhatja, ha megkeresi a karaktert a Karaktertábla alkalmazásban, ekkor az megjelenik az állapotsoron és a Karakter adatai lapon is. A kódpont az U+ utáni négy karakter.

Egy karakter kódponttal való beírásához tartsa lenyomva a Ctrl és Shift billentyűket, üsse le az U billentyűt, írja be a négykarakteres kódpontot, ezután engedje fel a Ctrl és Shift billentyűket. Ha gyakran használ más módszerekkel nehezen elérhető karaktereket, hasznos lehet a kódpontjaik memorizálása, hogy gyorsan beírhassa azokat.

# Billentyűzetkiosztások

Beállíthatja, hogy a billentyűzete – függetlenül a billentyűkre nyomtatott írásjelektől – egy másik nyelv karakterkiosztásának megfelelően működjön. A felső panelen található ikon segítségével könnyedén válthat a különböző billentyűzetkiosztások között. További információkért lásd: .

# Beviteli módok

A beviteli módok kibővítik a korábbi módszereket, segítségükkel nem csak billentyűzettel, de bármely más beviteli eszközökkel is bevihet karaktereket. Egy gesztus mód használatával például az egérrel vihet be karaktereket, vagy japán karaktereket vihet be latin billentyűzet használatával.

Beviteli mód kiválasztásához kattintson a jobb egérgombbal egy szövegbeviteli mezőn, válassza a Beviteli mód menüt, majd a használni kívánt beviteli módot. Nincs alapértelmezett beviteli mód, ezért a használatukkal kapcsolatban nézze meg a beviteli módok dokumentációját.