Sodelavci wiki dokumentacije Ubuntu
Dokumentacijski projekt GNOME
gnome-doc-list@gnome.org
Čeprav je brezžična kartica priključena na računalnik, je računalnik morda ne prepozna kot omrežno napravo.

# Odpravljanje težav z brezžičnimi povezavami

Preverite, da je bila brezžična kartica prepoznana

Čeprav je brezžična kartica priključena na računalnik, je računalnik morda ne prepozna kot omrežno napravo. V tem koraku boste preverili ali je bila naprava pravilno prepoznana.

Odprite okno Terminala, vnesite lshw -C network in pritisnite Enter. Če vam da to sporočilo o napaki, boste morali morda na svoj računalnik namestiti program lshw.

Preberite izhod tega ukaza in preverite odsek Brezžični vmesnik. V primeru da je vaša brezžična kartica zaznana, bi moral izhod videti podoben temu:

*-network description: Wireless interface product: PRO/Wireless 3945ABG [Golan] Network Connection vendor: Intel Corporation

V primeru da je brezžična naprava izpisana, nadaljujte na stran z gonilniki naprav.

Če brezžična naprava mi na seznamu, bodo naslednji koraki odvisni od vrste naprave, ki jo uporabljate. Oglejte si odsek, ki je pomemben za vrsto brezžične kartice, ki jo uporabljate: PCI(notranja), USB ali PCMCIA.

# Preverjanje za PCI (notranjo) brezžično napravo

Najbolj pogoste so notranje kartice PCI, ki jih je mogoče najti na prenosnikih, ki so bili narejeni v zadnjih nekaj letih.

Odprite Terminal, vtipkajte lscpi in pritisnite Enter.

Oglejte si prikazan seznam naprav in najdite vrstice z `Network controller` ali `Ethernet controller`. Na ta način je lahko označenih več naprav. Tista, ki ustreza vaši brezžični kartici lahko vključuje besede kot so `wireless`, `WLAN`, `wifi` ali `802.11`. Tukaj je primer kako je vnos morda videti:

Network controller: Intel Corporation PRO/Wireless 3945ABG [Golan] Network Connection

V primeru da je prejšnji ukaz prepoznal vašo napravo, čestitamo. Nadaljujte na strani Gonilniki naprav. V primeru da zgornji ukaz ne pokaže izpisa povezanega z vašim brezžičnim gonilnikom, si oglejte navodila spodaj.

# USB brezžična kartica

Brezžične kartice, ki jih vklopite v vrata USB, so manj pogoste. Vklopite jih lahko neposredno v vrata USB ali pa jih povežete preko kabla USB. Kartice 3G/mobilnega širokopasovnega interneta so videti precej podobno kot brezžične (wifi) kartice, zato dvakrat preverite, da nimate 3G kartice. Za preverjanje ali je bila USB brezžična kartica prepoznana:

Odprite Terminal, vtipkajte lsusb in pritisnite Enter.

Oglejte si prikazan seznam naprav in poskusite najti karkoli, kar se nanaša na brezžično ali omrežno napravo. Vrstica, ki se nanaša na brezžično kartico, morda vključuje besede kot so `wireless`, `WLAN`, `wifi` ali `802.11`. Tukaj je primer kako so lahko videti:

Bus 005 Device 009: ID 12d1:140b Huawei Technologies Co., Ltd. EC1260 Wireless Data Modem HSD USB Card

V primeru da je prejšnji ukaz prepoznal vašo napravo, čestitamo. Nadaljujte na strani Gonilniki naprav. V primeru da zgornji ukaz ne pokaže izpisa povezanega z vašim brezžičnim gonilnikom, si oglejte navodila spodaj.

# Preverjanje za napravo PCMCIA

Brezžične kartice PCMCIA so običajno pravokotne kartice, ki ustrezajo reži na strani vašega prenosnika. Pogosto jih lahko najdete v starejših računalnikih. Za preverjanje, če je bila kartica PCMCIA prepoznana:

Zaženite svoj računalnik brez vklopljenega brezžičnega prilagodilnika.

Odprite Terminal in vpišite naslednje in pritisnite Enter.

tail -f /var/log/messages

To bo prikazalo seznam sporočil, povezanih s strojno opremo vašega računalnika, ki se bo samodejno posodobil, če se kaj na vaši strojni opremi spremeni.

Vstavite svojo brezžično kartico v režo PCMCIA in preverite kaj se spremeni v oknu Terminala. Spremembe bi morale vsebovati podatke o vaši brezžični kartici. Oglejte si jih in preverite, če lahko določite, katero brezžično kartico imate.

Za zaustavitev poganjanja ukaza iz Terminala pritisnite Ctrl C. Ko ste to storili, lahko Terminal zaprete.

V primeru da je prejšnji ukaz prepoznal vašo napravo, čestitamo. Nadaljujte na strani Gonilniki naprav. V primeru da zgornji ukaz ne pokaže izpisa povezanega z vašim brezžičnim gonilnikom, si oglejte navodila na dnu te strani.

# Brezžična kartica ni bila prepoznana

If your wireless adapter was not recognized, it might not be working properly or the correct drivers may not be installed for it. How you check to see if there are any drivers you can install will depend on which Linux distribution you are using (like Ubuntu, Arch, Fedora or openSUSE).

Za podrobnejšo pomoč si oglejte možnosti podpore na spletišču svoje distribucije. Te morda vključujejo dopisne seznama in spletne klepete kjer lahko na primer vprašate o svoji brezžični kartici.