GNOME dokumentācijas projekts
gnome-doc-list@gnome.org
Pārbaudiet, vai skaņa nav apklusināta, vai kabeļi ir iesprausti kārtīgi un vai skaņu karte ir atpazīta.

# Es nedzirdu nekādas skaņas no datora

Ja nedzirdat nekādas skaņas savā datorā, piemēram, atskaņojot mūziku, ejiet cauri sekojošajiem atkļūdošanas padomiem.

# Pārliecinieties, ka skaņa nav apklusināta

Atveriet sistēmas izvēlni un pārliecinieties, ka skaņa nav atslēgta vai izslēgta pavisam.

Dažiem klēpjdatoriem ir skaņas atslēgšanas slēdži vai pogas uz tastatūrām — pamēģiniet nospiest šo taustiņu, lai pārbaudītu, vai tas ieslēdz skaņu.

Vajadzētu arī pārliecināties, ka lietotne, kuru izmantojat, lai atskaņotu, piemēram, mūziku, nav apklusināta. Lietotnei vajadzētu būt skaņas regulācijas pogai galvenajā logā — pārbaudiet to.

Arī pārbaudiet Lietotņu cilni Skaņas GUI:

Atveriet lietotni Iestatījumi no Aktivitāšu pārskata.

Spiediet Skaņa.

Ejiet uz cilni Lietotnes un pārliecinieties, ka jūsu lietotne nav apklusināta.

# Pārliecinieties, ka skaļruņi ir ieslēgti un pareizi savienoti

Ja datoram ir ārējie skaļruņi, pārliecinieties, ka tie ir ieslēgti un ir uzgriezts skaļums. Pārliecinieties, ka skaļruņa kabelis ir droši iesprausts "izejas" audio kontaktā jūsu datorā. Parasti kontakts ir gaiši zaļā krāsā.

Dažas skaņu kartes spēj pārslēgties starp kontaktiem, kuru izmanto izejai (skaļruņiem) un kontaktiem ieejai (piemēram, mikrofonam). Izejas kontakts Linux var atšķirties no tā, kurš ir, piemēram, Windows vai Mac OS. Pamēģiniet pieslēgt atskaņotāju citā kontaktā.

Pēdējā lieta, ko pārbaudīt ir tas, vai audio kabelis ir droši iesprausts skaļruņu aizmugurē. Dažiem skaļruņiem var būt vairāk nekā viena ieeja.

# Pārbaudiet, vai pareizā skaņas ierīce ir izvēlēta

Dažiem datoriem ir instalētas vairākas "skaņu ierīces". Dažas no tām var atskaņot skaņu, bet dažas nē, tāpēc vajadzētu pārbaudīt, vai ir izvēlēta pareizā skaņas ierīce. Šeit varētu būt nepieciešami vairāki izmēģinājumi, lai atrastu pareizo.

Atveriet Aktivitāšu pārskatu un sāciet rakstīt Skaņa.

Spiediet Skaņa, lai atvērtu paneli.

Cilnē Izvade mainiet Profila iestatījumus izvēlētajai ierīcei un nospēlējiet skaņu, lai redzētu, vai tas strādās. Varbūt vajadzēs iet cauri visam sarakstam un izmēģināt visus profilus.

Ja tas nestrādā, vajadzētu to pašu izmēģināt visām pārējām uzskaitītajām ierīcēm.

# Pārbaudiet, vai skaņu karte tika pareizi atpazīta

Ja skaņu karte nav atpazīta, iespējams, iespējams, ka nav uzinstalēti draiveri. Iespējams, jums vajadzēs ieinstalēt šīs kartes draiverus. Kā tas ir izdarāms, ir atkarīgs no skaņas kartes.

Palaidiet lspci komandu no termināļa, lai uzzinātu, kāda jums ir skaņas karte:

Dodieties uz Aktivitāte pārskatu un atveriet Termināli.

Palaidiet lspci kā superlietotājam; cita iespēja ir ierakstīt sudo lspci un ierakstīt paroli, vai ierakstīt su, un ievadīt galveno (administratora) paroli, un ierakstīt lspci.

Pārliecinieties, ka audio kontrolieris vai audio ierīce ir sarakstā: ja ir, jābūt redzamam tās markai un modeļa numuram. Kā arī, lspci -v parāda sarakstu ar detalizētāku informāciju.

Jūs varētu varēt atrast un instalēt savas skaņu kartes draiverus. Vislabāk attiecīgās Linux distribūcijas instalēšanas norādījumus taujāt ir palīdzības forumos (vai citādi).

Ja nevarat dabūt savas skaņu kartes draiverus, jūs varētu dot priekšroku jaunas skaņu kartes iegādei. Ir pieejamas gan datora iekšējās skaņas kartes, gan ārējās USB skaņas kartes.