Έργο Τεκμηρίωσης GNOME
gnome-doc-list@gnome.org
Ekaterina Gerasimova
kittykat3756@gmail.com
Χρειάζεστε δικαιώματα διαχειριστή για να αλλάξετε σημαντικά μέρη του συστήματός σας.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Πώς δουλεύουν τα δικαιώματα διαχειριστή;

Πέρα από τα αρχεία που δημιουργείτε, ο υπολογιστής σας έχει πολλά αρχεία που απαιτούνται από το σύστημα για να δουλέψει σωστά. Εάν αυτά τα σημαντικά αρχεία του συστήματος αλλάξουν λαθεμένα, μπορεί να προκαλέσουν ποικίλα προβλήματα, έτσι προστατεύονται από αλλαγές από προεπιλογή. Συγκεκριμένες εφαρμογές επίσης τροποποιούν σημαντικά μέρη του συστήματος και έτσι είναι επίσης προστατευμένες.

Ο τρόπος που προστατεύονται είναι επιτρέποντας μόνο χρήστες με δικαιώματα διαχειριστή να αλλάξουν τα αρχεία ή να χρησιμοποιήσουν τις εφαρμογές. Στην καθημερινή χρήση, δεν θα χρειαστείτε να αλλάξετε αρχεία συστήματος ή να χρησιμοποιήσετε αυτές τις εφαρμογές, έτσι από προεπιλογή δεν έχετε δικαιώματα διαχειριστή.

Μερικές φορές χρειάζεστε να χρησιμοποιήσετε αυτές τις εφαρμογές, έτσι μπορεί να πάρετε προσωρινά δικαιώματα διαχειριστή για να σας επιτραπεί η εκτέλεση των αλλαγών. Αν μια εφαρμογή χρειάζεται δικαιώματα διαχειριστή, θα ζητήσει τον κωδικό πρόσβασής σας. Για παράδειγμα, αν θέλετε να εγκαταστήσετε κάποιο νέο λογισμικό, ο εγκαταστάτης λογισμικού (διαχειριστής πακέτου) θα ζητήσει τον κωδικό πρόσβασης διαχειριστή, έτσι ώστε να μπορέσει να προσθέσει την νέα εφαρμογή στο σύστημα. Μόλις έχει τελειώσει, τα δικαιώματα διαχειριστή θα αφαιρεθούν πάλι.

Τα δικαιώματα διαχειριστή συσχετίζονται με τον λογαριασμό χρήστη σας. Οι διαχειριστές επιτρέπεται να έχουν αυτά τα δικαιώματα, ενώ οι τυπικοί χρήστες όχι. Χωρίς διαχειριστικά δικαιώματα, δεν θα μπορέσετε να εγκαταστήσετε λογισμικό. Μερικοί λογαριασμοί χρήστη (για παράδειγμα, ο λογαριασμός "υπερχρήστη") έχει μόνιμα δικαιώματα διαχειριστή. Δεν πρέπει να χρησιμοποιείτε δικαιώματα διαχειριστή συνέχεια, επειδή μπορεί τυχαία να αλλάξετε κάτι που δεν σκοπεύατε (όπως να διαγράψετε ένα απαιτούμενο αρχείο συστήματος, για παράδειγμα).

Περιληπτικά, τα δικαιώματα διαχειριστή σας επιτρέπουν να αλλάξετε σημαντικά μέρη του συστήματός σας όταν απαιτείται, αλλά αποτρέπουν την τυχαία εκτέλεση τους.

# Τι σημαίνει «υπερχρήστης»

Ένας χρήστης με δικαιώματα διαχειριστή λέγεται μερικές φορές υπερχρήστης. Αυτό συμβαίνει απλά επειδή αυτός ο χρήστης έχει περισσότερα δικαιώματα από τους κανονικούς χρήστες. Μπορεί να δείτε άτομα να συζητούν πράγματα όπως su και sudo· αυτά είναι προγράμματα που σας δίνουν προσωρινά δικαιώματα «υπερχρήστη» (διαχειριστή).

# Γιατί είναι χρήσιμα τα δικαιώματα διαχειριστή;

Η απαίτηση να έχουν οι χρήστες δικαιώματα διαχειριστή πριν να γίνουν σημαντικές αλλαγές στο σύστημα είναι χρήσιμη, επειδή βοηθά την αποφυγή κατάρρευσης του συστήματός σας, ηθελημένα ή αθέλητα.

Εάν έχετε δικαιώματα διαχειριστή συνέχεια, μπορεί τυχαία να αλλάξετε ένα σημαντικό αρχείο, ή να εκτελέσετε κατά λάθος μια εφαρμογή που αλλάζει κάτι σημαντικό. Εάν έχετε δικαιώματα διαχειριστή μόνο προσωρινά, όταν τα χρειάζεστε, μειώνεται ο κίνδυνος να συμβούν αυτά τα λάθη.

Μόνο συγκεκριμένοι έμπιστοι χρήστες πρέπει να επιτρέπεται να έχουν δικαιώματα διαχειριστή. Αυτό αποτρέπει άλλους χρήστες από την ανάμειξη με τον υπολογιστή και την εκτέλεση πραγμάτων όπως απεγκατάσταση εφαρμογών που χρειάζεστε, εγκατάσταση εφαρμογών που δεν θέλετε, ή αλλαγή σημαντικών αρχείων. Αυτό είναι χρήσιμο από άποψη ασφάλειας.