Jim Campbell
jwcampbell@gmail.com
Paul W. Frields
stickster@gmail.com
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
David King
amigadave@amigadave.com
Bluetooth eszközök párosítása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Csatlakoztassa számítógépét Bluetooth eszközökhöz

Mielőtt használatba vehetné Bluetooth-eszközeit, például egerét vagy fejhallgatóját, először össze kell kapcsolnia azokat számítógépével. Ezt a Bluetooth-eszközök párosításának is hívják.

Nyissa meg a Tevékenységek áttekintést, és kezdje el begépelni a Bluetooth szót.

Kattintson a Bluetooth ikonra a panel megnyitásához.

Győződjön meg róla, hogy a Bluetooth be van kapcsolva: az ablak tetején lévő kapcsolónak BE állapotban kell lennie. Ha a panel meg van nyitva, és a kapcsoló BE állapotban van, a számítógép elkezd eszközöket keresni.

Tegye a másik Bluetooth eszközt felfedezhetővé vagy láthatóvá, és helyezze a számítógép 5-10 méteres körzetén belülre.

Kattintson az eszközre az Eszközök listában. Megnyílik az eszköz panele.

Szükség esetén erősítse meg a PIN-kódot a másik eszközön. Az eszköznek a számítógép képernyőjén látható PIN-kódot kell megjelenítenie. Erősítse meg a PIN-kódot az eszközön (szükséges lehet a Párosítás vagy a Megerősítés gomb megnyomása), majd nyomja meg a Megegyezik gombot a számítógépen.

A legtöbb eszközön 20 másodpercen belül be kell fejezni a kód bevitelét, különben a kapcsolódás nem lesz sikeres. Ebben az esetben térjen vissza az eszközlistához, és próbálja újra.

Az eszköz bejegyzése az Eszközök listában a Kapcsolódva állapotot jeleníti meg.

Az eszköz szerkesztéséhez kattintson rá az Eszközök listában. Megjelenik az eszközre jellemző panel. További, azon eszköztípusra jellemző beállításokat jeleníthet meg, amelyhez csatlakozni próbál.

A beállítások módosítása után zárja be a panelt.

A Bluetooth ikon a felső sávon

Ha legalább egy Bluetooth eszköz csatlakozik, akkor megjelenik a Bluetooth ikon a rendszerállapot területen.