Gnomov projekat dokumentacije
gnome-doc-list@gnome.org
Šon Mek Kens
shaunm@gnome.org
Džim Kembel
jwcampbell@gmail.com
Majkl Hil
mdhillca@gmail.com
Dejvid King
amigadave@amigadave.com
Izmenite naziv datoteke ili fascikle.

# Preimenujte datoteku ili fasciklu

Kao i sa drugim upravnicima datoteka, možete da koristite Datoteke da izmenite naziv datoteke ili fascikle.

# Da preimenujete datoteku ili fasciklu:

Kliknite desnim tasterom miša na stavku i izaberite Preimenuj, ili izaberite datoteku i pritisnite F2.

Upišite novi naziv i pritisnite Unesi ili pritisnite na Preimenuj.

Možete takođe da preimenujete datoteku i u prozoru osobina.

Kada preimenujete datoteku, samo prvi deo naziva datoteke je izabran, a ne i proširenje datoteke (deo posle poslednje .). Proširenje obično označava koja je to vrsta datoteke (npr. datoteka.pdf je PDF dokument), i ovo ne biste trebali da menjate. Ako baš morate da izmenite proširenje, izaberite čitav naziv datoteke i izmenite ga.

Ako ste preimenovali pogrešnu datoteku, ili ste nekoj datoteci dali neodgovarajući naziv, možete da opozovete promenu naziva. Da povratite radnju, odmah pritisnite dugme izbornika na gornjoj traci i izaberite Opozovi preimenovanje, ili pritisnite Ktrl Z, da povratite prethodni naziv.

# Ispravni znaci za nazive datoteka

Možete da koristite bilo koji znak osim znaka / (kosa crta) u nazivima datoteka. Neki uređaji, međutim, koriste sistem datoteka koji ima više ograničenja na nazive datoteka. Stoga je najbolje da izbegavate sledeće znakove u nazivima vaših datoteka: |, \, ?, *, <, ", :, >, /.

Ako u nazivu datoteke kao prvi znak upotrebite ., ista će biti skrivena kada budete pokušali da je vidite u upravniku datoteka.

# Opšti problemi

## Naziv datoteke je već upotrebljen

Ne možete imati dve datoteke ili fascikle sa istim nazivom u istoj fascikli. Ako pokušate da preimenujete datoteku nazivom koji već postoji u fascikli u kojoj radite, upravnik datoteka to neće dopustiti.

Nazivi datoteka i fascikli su osetljivi na veličinu slova, tako da naziv Datoteka.txt nije isto što i DATOTEKA.txt. Korišćenje ovakvih različitih naziva datoteka je dopušteno, iako nije preporučljivo.

## Naziv datoteke je predug

Na nekim sistemima datoteka, nazivi datoteka ne mogu da imaju više od 255 znakova u svojim nazivima. U ograničenje ovih 255 znakova spadaju i naziv datoteke i putanja do datoteke (npr. /home/đole/Dokumenti/posao/poslovi-koje-treba-izbegavati/…), zato biste trebali da izbegavate duge nazive datoteka i fascikli gde je to moguće.

## Opcija za preimenovanje je zasivljena

Ako je zasivljena opcija Preimenuj, to znači da nemate ovlašćenje da preimenujete datoteku. Trebate biti vrlo oprezni kada preimenujete takve datoteke, jer preimenovanje nekih zaštićenih datoteka može da dovede do nestabilnosti sistema. Pogledajte za više podataka.