A kalibrálás és a karakterizálás teljesen különböző dolgok.
Richard Hughes
richard@hughsie.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Mi a különbség a kalibrálás és a karakterizálás között?

A legtöbben kezdetben összezavarodnak a kalibrálás és a karakterizálás közti különbségtől. A kalibrálás az eszköz színekkel kapcsolatos viselkedésének módosítása. Ez általában két módszerrel történik:

A vezérlőelemeinek vagy belső beállításainak módosítása

Görbék alkalmazása a színcsatornáira

A kalibrálás lényege, hogy az eszközt egy adott állapotba visszük a színekkel kapcsolatos viselkedését tekintve. Ez gyakran a reprodukálható viselkedés fenntartásának napi eszköze. A kalibrálási adatok tipikusan az eszköz- vagy rendszerspecifikus fájlformátumokban kerülnek tárolásra, amelyek rögzítik az eszközbeállításokat vagy a csatornánkénti kalibrációs görbéket.

A karakterizálás (vagy profilozás) a színek eszköz általi reprodukálásának vagy azokra adott válaszának rögzítése. Általában az eredmény egy eszközre jellemző ICC-profilban kerül tárolásra. Az ilyen profilok önmagukban semmilyen módon nem változtatják meg a színeket. Ehelyett egy másik eszközprofillal kombinálva lehetővé teszik egy színkezelő modul (CMM) vagy színkezelésre felkészített alkalmazás számára a színek módosítását. Csak a két eszköz karakterisztikájának ismerete teszi lehetővé a színek átvitelét az egyik eszköz reprezentációjából a másikéba.

Ne feledje, hogy egy karakterizáció (profil) csak akkor lesz érvényes az eszközhöz, ha a karakterizáláskor használt kalibrálási állapotban van.

A kijelzőprofilok esetén további zavart okoz, hogy a kalibrálási információk kényelmi okból gyakran a profilban vannak tárolva. Megállapodás szerint ezt a vcgt nevű címke tárolja. Noha ez a profil része, a normál ICC-alapú eszközök vagy alkalmazások nem ismerik vagy kezelik. Hasonlóan a tipikus kijelzőkalibráló eszközök és alkalmazások nem fogják ismerni vagy kezelni az ICC-karakterizálási (profil) információkat.