Shaun McCance
shaunm@gnome.org 2012
Julita Inca
yrazes@gmail.com
Michael Hill
mdhillca@gmail.com
Juanjo Marín
juanj.marin@juntadeandalucia.es
Ekaterina Gerasimova
kittykat3756@gmail.com 2013
Προσθέστε διατάξεις πληκτρολογίου και εναλλάξτε μεταξύ τους.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Χρήση εναλλακτικών διατάξεων πληκτρολογίου

Τα πληκτρολόγια έρχονται με εκατοντάδες διαφορετικές διατάξεις για διαφορετικές γλώσσες. Ακόμα και για μια μοναδική γλώσσα, υπάρχουν συχνά πολλές διατάξεις πληκτρολογίου, όπως η διάταξη Dvorak για αγγλικά. Μπορείτε να κάνετε το πληκτρολόγιό σας να συμπεριφέρεται όπως ένα πληκτρολόγιο με μια διαφορετική διάταξη, ανεξάρτητα από τα γράμματα και τα τυπωμένα σύμβολα στα πλήκτρα. Αυτό είναι χρήσιμο εάν εναλλάσσετε συχνά πολλές γλώσσες.

Ανοίξτε την επισκόπηση Δραστηριότητες και αρχίστε να πληκτρολογείτε Περιοχή & γλώσσα.

Κάντε κλικ στο Περιοχή & γλώσσα για να ανοίξετε τον πίνακα.

Κάντε κλικ στο κουμπί + στην ενότητα Πηγές εισόδου, επιλέξτε τη γλώσσα που συσχετίζεται με τη διάταξη, και έπειτα επιλέξτε μια διάταξη και πατήστε Προσθήκη.

Μπορείτε να προεπισκοπήσετε μια εικόνα οποιασδήποτε διάταξης επιλέγοντας την στον κατάλογο Πηγές εισόδου και κάνοντας κλικ στην προεπισκόπηση

Συγκεκριμένες γλώσσες προσφέρουν κάποιες πρόσθετες επιλογές διαμόρφωσης. Μπορείτε να αναγνωρίσετε αυτές τις γλώσσες, επειδή έχουν ένα εικονίδιο προεπισκόπηση δίπλα τους. Αν θέλετε να προσπελάσετε αυτές τις πρόσθετες παραμέτρους, επιλέξτε τη γλώσσα από τον κατάλογο Πηγή εισόδου και ένα νέο πλήκτρο προτιμήσεις θα σας δώσει πρόσβαση στις πρόσθετες ρυθμίσεις.

Όταν χρησιμοποιείτε πολλές διατάξεις, μπορείτε να επιλέξετε να έχετε όλα τα παράθυρα να χρησιμοποιούν την ίδια διάταξη ή να ορίζουν μια διαφορετική διάταξη για κάθε παράθυρο. Χρησιμοποιώντας μια διαφορετική διάταξη για κάθε παράθυρο είναι χρήσιμο, για παράδειγμα, εάν γράφετε ένα άρθρο σε μια άλλη γλώσσα σε ένα παράθυρο επεξεργαστή κειμένου. Η επιλογή πληκτρολογίου θα διατηρείται για κάθε παράθυρο καθώς θα εναλλάσσεστε μεταξύ των παραθύρων. Πατήστε το κουμπί Επιλογές για να επιλέξετε πώς θέλετε να διαχειριστείτε τις πολλαπλές διατάξεις.

Η πάνω γραμμή θα εμφανίσει έναν σύντομο ταυτοποιητή για την τρέχουσα διάταξη, όπως en για την τυπική αγγλική διάταξη. Κάντε κλικ στον δείκτη διάταξης και επιλέξτε την επιθυμητή διάταξη από το μενού. Αν η επιλεγμένη γλώσσα έχει οποιεσδήποτε πρόσθετες ρυθμίσεις, θα εμφανιστούν κάτω από τη λίστα των διαθέσιμων διατάξεων. Αυτό σας δίνει μια γρήγορη επισκόπηση των ρυθμίσεών σας. Μπορείτε επίσης να ανοίξετε μια εικόνα με την τρέχουσα διάταξη πληκτρολογίου για αναφορά.

Ο πιο γρήγορος τρόπος αλλαγής σε άλλη διάταξη είναι χρησιμοποιώντας τις Συντομεύσεις πληκτρολογίου της Πηγής εισόδου. Αυτές οι συντομεύσεις ανοίγουν τον επιλογέα Πηγή εισόδου, όπου μπορείτε να μετακινηθείτε μπροστά και πίσω. Από προεπιλογή, μπορείτε να αλλάξετε στην επόμενη πηγή εισόδου με το πλήκτρο Λογότυπο Διάστημα και στην προηγούμενη με τα πλήκτρα Shift Λογότυπο Διάστημα. Μπορείτε να αλλάξετε αυτές τις συντομεύσεις στις ρυθμίσεις Πληκτρολογίου.