Гномов пројекат документације
gnome-doc-list@gnome.org
Шон Мек Кенс
shaunm@gnome.org
Екатерина Герасимова
kittykat3756@gmail.com
Додајте вашу фотографију пријавним и корисничким екранима.

# Измените вашу фотографију на екрану за пријаву

Када се пријавите или промените корисника, видећете списак корисника са њиховим фотографијама пријављивања. Можете да измените вашу фотографију и да поставите ускладиштену или неку вашу личну. Можете чак и да направите нову фотографијом вашом веб камерицом.

Потребна су вам Администраторска права за уређивање корисничких налога који нису ваши.

Отворите преглед Активности и почните да куцате Корисници.

Кликните на Корисници да отворите панел.

Ако желите да уредите неког другог корисника, притисните Откључај у горњем десном углу и укуцајте вашу лозинку.

Кликните на слику поред вашег имена. Биће вам приказана галерија са неким ускладиштеним фотографијама за пријаву. Ако вам нека од њих одговара, кликните на њу да је употребите за вас.

Ако ипак желите да користите слику коју већ имате на рачунару, кликните Потражите још слика….

Ако имате веб камерицу, можете у том тренутку да снимите нову фотографију пријављивања тако што ћете притиснути Сними слику…. Снимите вашу слику, затим померајте и промените величину квадрата да одсечете делове који вам не требају. Ако вам се не свиђа слика коју сте направили, кликните Направи другу слику да покушате још једном, или Одустани ако не желите да наставите.