Έργο Τεκμηρίωσης GNOME
gnome-doc-list@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Ρυθμίστε μια σύνδεση VPN σε ένα τοπικό δίκτυο μέσα από το διαδίκτυο.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Σύνδεση σε VPN

Ένα VPN (ή Εικονικό ιδιωτικό δίκτυο) είναι ένας τρόπος σύνδεσης σε τοπικό δίκτυο μέσω διαδικτύου. Για παράδειγμα, ας πούμε ότι θέλετε να συνδεθείτε σε ένα τοπικό δίκτυο στον χώρο εργασίας, ενώ είσαστε σε ένα επαγγελματικό ταξίδι. Μπορεί να βρείτε μια σύνδεση διαδικτύου κάπου (όπως σε ένα ξενοδοχείο) και έπειτα να συνδεθείτε με το VPN του χώρου εργασίας σας. Θα είναι σαν να ήσασταν άμεσα συνδεμένοι στο δίκτυο στη δουλειά, αλλά η ενεργή σύνδεση διαδικτύου μπορεί να είναι μέσα από τη σύνδεση διαδικτύου του ξενοδοχείου. Οι συνδέσεις VPN είναι συνήθως κρυπτογραφημένες για να αποτρέψουν τα άτομα από την πρόσβαση του τοπικού δικτύου που συνδέεστε χωρίς σύνδεση.

Υπάρχουν πολλοί διαφορετικοί τύποι VPN. Μπορεί να πρέπει να εγκαταστήσετε κάποιο πρόσθετο λογισμικό ανάλογα με τον τύπο του VPN που συνδέεστε. Βρείτε τις λεπτομέρειες σύνδεσης από οποιονδήποτε είναι επιφορτισμένος με το VPN και δείτε ποιον πελάτη VPN χρειάζεστε να χρησιμοποιήσετε. Έπειτα, πηγαίνετε στην εφαρμογή εγκαταστάτη λογισμικού και αναζητήστε το πακέτο NetworkManager που δουλεύει με το VPN σας (εάν υπάρχει τέτοιο) και εγκαταστήστε το.

Εάν δεν υπάρχει ένα πακέτο NetworkManager για τον τύπο σας του VPN, θα πρέπει προφανώς να κάνετε λήψη και να εγκαταστήσετε κάποιο λογισμικό πελάτη από την εταιρεία που παρέχει το λογισμικό VPN. Θα πρέπει προφανώς να ακολουθήσετε κάποιες διαφορετικές οδηγίες για να το κάνετε να δουλέψει.

Για να ρυθμίσετε τη σύνδεση VPN:

Ανοίξτε την επισκόπηση Δραστηριότητες και αρχίστε να πληκτρολογείτε Δίκτυο.

Κάντε κλικ στο Δίκτυο για να ανοίξετε τον πίνακα.

Στο κάτω μέρος της λίστας στα αριστερά, κάντε κλικ στο κουμπί + για να προσθέσετε μια νέα σύνδεση.

Επιλέξτε VPN στη λίστα διεπαφής.

Επιλέξτε ποιο είδος σύνδεσης VPN έχετε.

Συμπληρώστε τις λεπτομέρειες της σύνδεσης VPN, και μόλις τελειώσετε πατήστε Προσθήκη.

Αφού τελειώσετε με τη ρύθμιση του VPN, ανοίξτε το μενού συστήματος από την δεξιά πλευρά της πάνω γραμμής, κάντε κλικ στο Απενεργοποιημένο VPN και επιλέξτε Σύνδεση. Μπορεί να χρειαστεί να εισάγετε τον κωδικό πρόσβασης της σύνδεσης πρωτού συνδεθείτε. Αφού γίνει η σύνδεση, θα δείτε ένα εικονίδιο με μια κλειδαριά στην πάνω γραμμή.

Ελπίζουμε ότι συνδεθήκατε με επιτυχία στο VPN. Αν όχι, ελέγξτε ξανά τις ρυθμίσεις VPN που εισάγατε. Μπορείτε να το κάνετε από τον πίνακα Δίκτυο που χρησιμοποιήσατε για να δημιουργήσετε τη σύνδεση, επιλέγοντας τη σύνδεση VPN από τη λίστα, έπειτα πατήστε το κουμπί ρυθμίσεις για να δείτε τις ρυθμίσεις.

Για να αποσυνδεθείτε από το VPN, κάντε κλικ στο μενού του συστήματος στην πάνω γραμμή και έπειτα κλικ στο Απενεργοποίηση κάτω από το όνομα της σύνδεσης VPN.